«Қоңырат - Мойнақ» суў тармақлары қурылысынан репортаж- Kruz.uz\n«Қоңырат - Мойнақ» суў тармақлары қурылысынан репортаж\n10:53, 06.06.2017 907 0 Мойнақ районы\nГәпиниң арасында «Түни менен бетон қуйдық» деген участка баслығы Гүлмураттың қабағы уйқысызлықтан домбығып искенин абайладық.\nЎәде бердик пе, орынлаўымыз керек. Күн-айды айтпағанда, ҳәр бир минут, сааттан үнемли пайдаланыўға тырысамыз. Бизлердиң пайымызға «Түйемойын-Нөкис-Қоңырат» суў тармақларынан 1200 миллиметрлик трубада келип турған жеринде қурып атырған насос станциясындағы ҳәр бири 3 мың метркуб суў сыйымлықтағы еки суў сақлағышты пайдаланыўға тапсырыў алдында турмыз.\nЕни 24х27 метр, бийиклиги 4,8 метрлик суў сақлағышлардың ултанларын бетонлап, қабырға дийўалларын тиклеў, үстин бастырыў жумыслары қызғын пәтлер менен жүргизилмекте. Саатына 113 метркуб суўды 90 атмосфералық басымда 450 миллиметрлик полиэтилен трубаларға көтерип беретуғын алты (екеўи аўысық) насослар станциясын қадағалаўшы блок посты менен қурылмақта. Бүгинги күнде бул объектте ҳәр бири бирнеше кәсип түрлерин жетик меңгерген жетписке жақын қурылысшы-монтажлаўшыларымыз үш мезгилге бөлинип, күн-түн демей жумыс ислейди,-дейди жуўапкершилиги шекленген «Қарақалпақ қурылыс материаллары» басқармасының участка баслығы Гүлмурат Шаниязов.\nҲәрекеттеги «Карнекс» машинасына орнатылған механизмде 40 минутта 3 метркуб, күнине 75 метркуб сапалы бетон араласпасын таярлап бериўши Алланияз Әбдиразақовтың мийнетлери айрықша.\n— 2007-жылдан берли кепсерлеўши болып ислеймен. Үстирт газ-химия комплексиниң қурылысынан соң усы жерге келдим,-дейди жоқары разрядлы кепсерлеўши Есбосын Нурабуллаев көтериңки руўх пенен.\nӘлбетте, жумыслар усындай пуқта шөлкемлестирилип, қурылыс материаллары, басқа да керекли затлар толық жеткерилген, мийнет адамларына қолайлы турмыс шараятлары жаратылған жерде истиң өнимдарлы ҳәм сапалы болары сөзсиз.\nКөз қорқақ, қол батыр...\nЕгер, Мойнаққа жолаўшылап барар болсаңыз, магистрал асфальт жолдың гә оң, гә шеп жағына, тийисли мәнзиллерине шекем жайылған полиэтилен трубаларды бир-бирине жалғап, терең траншеялар қазып көмген, ҳәр 4 километр аралықтағысын күшли басым астында сынап көриўши қурылысшы-монтажлаўшыларды жийи ушыратасыз.\n«Исти устасына тапсыр» дегендей, суў тармақларын өз мүмкиншиликлерине қарай 12-15 километр аралықтан бөлип алып ислеўши, жуўапкершилиги шекленген Қашқадәрьядағы нефьтегаз қурылыс басқармасының қурылысшы-монтажлаўшыларына гезлестик.\n— Жигитлеримиз «Шортангаз», «Мубарекгаз» дей ең ири қурылыс майданшаларында мол тәжирийбелерин топлап, қәлеген жумыс түрлерин тапсырса болатуғын маманлардан,-дейди аға уста Рамшаддин Назаров.\n— Бир аўылдың тусынан труба тартып өткенимизде, үйине қонаққа шақырған жасыүлкен бала гезинде Қоңырат пенен Мойнақтың арасынан жол таппай, қайыққа таяў басып барғанларын еследи...\nЕлимизде барлығы инсан мәплери ушын жаратылған. Президентимиз Ш.Мирзиёев жыл басында ирге тасын қалаған суў тармақлары қурылысын өз ўақтында питкерип, Мойнақ халқына ишимлик суўын жеткерип бергенимизди мақтаныш етемиз...\nАта-бабаларымыздың «Көз қорқақ, қол батыр» деген сөзлери ерксиз ядымызға түсти. Айтар аўызға жеңилдей болып көринген үлкен ис, жумыслар көлеминиң көплигине қарамастан өз мүддетинде тапсырыў алдында турғанымыз бийғәрез мәмлекетимиз қандай күш-қүдиретке ийе екенлигин аңлатады. Тәбият жарлыланып, теңиз жағысын таслап қашқан, дәрья суўы ҳәр жерден кесилгени менен газ-нефть кәнлерине бай жағалаўларда ата қонысларына мәңги садық қалып, жасап ҳәм мийнет етип атырған мойнақшыларды ишимлик суўы менен толық қамтамасыз ететуғын күнлер жақын қалды...\nНөкисте жөнелисли транспортлардың жол ҳақы баҳасы көтерилди ме?\n11:44, 16.08.2019 1683\nБлогерлер пост астындағы комментарийлерди өшириўге мәжбүр ме? Нызамшылықта бул ҳаққында не делинген?\n11:41, 16.08.2019 204\nӨзбекстан жаслар аўқамы кепиллиги тийкарында және бир жас пуқара суд залынан азат етилди\n20:35, 13.08.2019 363\nПрезидент бюджет мәкемелериниң ҳеш бирин пахта теримине алып шықпаў бойынша ҳәкимлерге қатаң ескертиў берди\n13:37, 13.08.2019 534\nБас министрдиң Қараөзек райондынағы қабыллаўханасына басшы тайынланды\n08:58, 10.08.2019 660\nинкyбатор Ташаббус-2017 виртуал қабыллаўхана фонтан Пердегүл Хожамуратова Тахтакөпир Австралия Корея киносы күнлери Ийшан терек қабыллаў квоталары\nТест орайының нәтийжелерди есаплайтуғын қымбат баҳалы техникалық қураллары қәте ислеп тур ма?\n11:37, 16.08.2019 634\nМүрәжатлердиң басым көпшилиги Нөкис қаласына туўра келмекте\n16:53, 16.08.2019 503


Қуръон мўъжизалари “АНЖИР БИЛАН ҚАСАМ, ЗАЙТУН БИЛАН ҚАСАМ — Исломобод\nСиз шуердасиз Бош саҳифа → Қуръон мўъжизалари “АНЖИР БИЛАН ҚАСАМ, ЗАЙТУН БИЛАН ҚАСАМ\nҚуръон мўъжизалари “АНЖИР БИЛАН ҚАСАМ, ЗАЙТУН БИЛАН ҚАСАМ\nislomobod Июнь 6, 2020 0 Изоҳ\nСийно тоғи билан қасам… ва мана бу эминлик юрти (Макка) билан қасам. Батаҳқиқ, инсонни энг гўзал тузилишда яратдик. Сўнгра уни асфала софилийнга қайтардик. Иймон келтирганлар ва яхши амаллар қилганларга эса миннатсиз, битмас-туганмас ажрлар бордир. Нима сени охиратни ёлғонга чиқаришга олиб келур?! Аллоҳ ҳукм қилувчиларнинг энг ҳакими эмасми?!” (Тийн сураси, 1‒8-оятлари).\nАл-Aзҳар университетининг собиқ декани, биология фанлари доктори, профессор Тоҳа Иброҳим Халифа Қуръони каримда катта илмий мўъжизалар кашф қилингандан сўнг қишлоқ хўжалиги соҳасида фаолият олиб борган йирик япон олимининг Исломга кирганини таъкидлади. Олимнинг тадқиқотлари анжир ва зайтун дарахтларига бағишланган. Тоҳа Иброҳим деди: “Металейтонид моддаси одам ва ҳайвонларнинг миясида жуда кам миқдорда ажралади. У оқсилдан иборат бўлиб, унинг таркибида сулфатлар мавжуд ва улар осонлик билан руҳ, темир ва фосфорга боғланади. Бу модда инсон ҳаёти учун жуда муҳим ҳисобланади. Чунки у холестеролни камайтиради, метаболизмни тартибга солади, юракка қувват беради ва тўғри нафас олишни йўлга қўяди. “Бу моддаларнинг инсон миясида ажралиши аста-секин 15 ёшдан бошланиб 35 ёшгача мунтазам давом этади. Кейин эса олтмиш ёшгача камайиб боради. Демак, бу модда осонликча ҳосил булмайди, яъни унинг ҳосил бўлиши киши ёшига боғлиқ. Ҳудди шу ҳолат ҳайвонларда ҳам кузатилади”, дейди профессор.\nЯпониялик олимлар кексалик аломатларини камайтирувчи металейтонид моддасини ўрганишга киришдилар ва улар олиб борган тадқиқотдан кўзланган асосий мақсад бу ажиб моддани ўсимлик дунёсидан қидириш эди. Ва ниҳоят, бу модда ўсимликларнинг фақат икки турида топилди. Булар анжир ва зайтун дарахтлари эди.\nДоктор Тоҳа Иброҳим Аллоҳ таоло Қуръони каримнинг Тийн сурасида анжир ва зайтун дарахти билан қасам ичганини ва бу сурада инсонни энг гўзал суратда яратилгани ва у кейин тубанликка қараб қулагани ҳақида оятлар борлигини эслатиб, бу меваларнинг манфаати улуғ бўлгани учун, Аллоҳ таоло улар билан қасам ичмоқда, дейди. Япон олимлари шундай хулосаган келишди: анжир ва зайтун меваларидан фойдаланиш инсон саломатлигига яхши таъсир қилади ва фақат бунда анжир мевасининг ёки зайтун мевасининг якка ўзидан кутилган натижа ҳосил бўлмайди, балки анжирни зайтунга 1:7 нисбатда аралаштириш керак экан.\nШундан сўнг япон тадқиқотчилари гуруҳи энг яхши таъсирга эга бўлиш учун бу икки ўсимликнинг энг яхши боғланишини топишга ҳаракат қилишди. Япон олими Қуръони каримни ўрганди. У Қуръони каримда анжир бир марта, зайтун эса етти марта эслатилганини қайд этди. Доктор Тоҳа Иброҳим Қуръони каримдан тўпланган барча маълумотларни япон олимларига юборган.\nЯпон олимлари Қуръони каримни ўргандилар. Ўн тўрт аср олдин Қуръони каримда улар кашф қилган барча нарсалар эслатиб ўтилганига амин бўлганидан сўнг тадқиқот гуруҳининг раҳбари Исломни қабул қилди. Доктор, профессор Тоҳа Иброҳим унга илмий кашфиёт учун лицензия берди.\nҚаришни кечиктириш учун илмий изланиш олиб борган етти нафар япон олимлари Исломни қабул қилиб мусулмон бўлди. Улар мусулмон бўлганликларини шундай баён қилдилар:\n«Олиб борилган илмий изланишларимиз натижасида, табиий йўл билан қаришни кечиктириш учун зайтун ва анжирдан фойдаланиш кераклигини аниқладик. Биз синаб кўрган бир нечта синовларда, еттита зайтун, битта анжирдан тайёрланган кремларимиз ҳақиқатда қаришни кечиктирганига гувоҳ бўлдик. Бундан ташқари, Қуръонда етти марта зайтун, бир марта анжир сўзи зикр қилинган экан. Бу нарса тасодиф эмаслигини билиб Исломни танладик. Бизни бошқараётган Яратувчи борлигини ҳис қилдик. Биз У борлиқни Аллоҳ, деймиз”.\nСАЛАФ ВА ХАЛАФ СЎЗЛАРИ НИМА МАЪНОНИ БИЛДИРАДИ? САЛАФ ВА ХАЛАФ ОЛИМЛАРИ ОРАСИДАГИ ФАРК, НИМАЛАРДА НАМОЁН БУЛАДИ? (давоми)\nБаданларингиз ва асабларингиз учун ором…\nУламоларнинг Қуръонга бўлган муҳаббатлари!


Бир кунда 6 янги ҳоким. Тошкентнинг яна бир туманида ўзгариш бўлган\n12:39 / 19.04.2017\nЎзбекистон пойтахти Тошкент шаҳрида туман ҳокимиятлари раҳбарларини янгилаш жараёни давом этмоқда. 18 апрель куни аввалида Юнусобод ва Чилонзор туманларига янги ҳоким тайинлангани маълум бўлган эди. Юнусободга Табиатни муҳофаза қилиш давлат қўмитасининг собиқ раиси Бахтиёр Абдусаматов, Чилонзорга Давлат рақобат қўмитаси собиқ раҳбари Даврон Ҳидоятов ҳоким этиб тайинланганди.\nҲайфсан олган қўмита раҳбари туман ҳокимлигига туширилди\nКун охирига қадар яна 4та туманда (пойтахтда жами 11та туман мавжуд) — Миробод, Яшнобод, Учтепа ва Сергели туманларида ҳам раҳбарлар ўзгартирилди.\nСергели туманига бунга қадар Тошкент шаҳар ҳокимининг саноатни ривожлантириш, капитал қурилиш, коммуникация ва коммунал хўжалик масалалари бўйича ўринбосари сифатида ишлаган Бахтиёр Раҳмонов ҳоким бўлди. Сергели туманининг аввалги ҳокими Фурқат Мақсудхўжаев қайси ишга ўтгани ҳақида ҳозирча маълумот йўқ.\nЯшнобод туманига бунга қадар Ўзбекистон иқтисодиёт вазири ўринбосари лавозимида фаолият кўрсатган Дилмурод Турдиев ҳоким бўлди. Аввалги ҳоким — Фарруҳ Ҳакимовнинг кейинги фаолияти маълум эмас.\nУчтепа туманига кўп йиллар давомида Мирзо Улуғбек тумани маъмуриятини бошқарган Шавкатбек Эргашев ҳоким этиб тайинланди. Аввалги ҳоким — Жовдатхон Иноғомов шу йилнинг январида иш бошлаганди ва унинг фаолияти 3 ойдан кўпроқ давом этди.\nНиҳоят, Миробод туманига «Ўзбекистон темир йўллари» АЖ таркибига кирувчи Тошкент механика заводининг собиқ бошқарув раиси — бош директор лавозимида ишлаган Шуҳрат Пўлатов раҳбарлик қилади. Бу туманнинг аввалги ҳокими — Шарофиддин Қодировнинг ҳам кейинги фаолияти номаълум.


Футбол: Ўзбекистон Жаҳон чемпионатига чиқа олмади\n27 ноябр 2020, Тошкент вақти: 11:26\nФутбол бўйича Ўзбекистон миллий терма жамоаси 10 сентябр куни Тошкентда бўлиб ўтган учрашувда Иордания терма жамоасига мағлуб бўлди ва 2014 йили Бразилияда ўтадиган Жаҳон чемпионатига чиқиш имкониятидан айрилди.\nЖаҳон чемпионатининг саралаш беллашувлари плей-офф босқичи доирасида "Пахтакор" стадионида ўтган жавоб учрашувининг асосий вақти 1:1 ҳисобида якунланди.\nГолларга Ўзбекистон терма жамоасидан Анзур Исмоилов, Иордания терма жамоасидан эса Саид Муржонлар муаллифлик қилишди.\nҚўшимча таймларда ҳам ҳисоб ўзгармагач, ғолиб пеналтилар сериясида аниқланадиган бўлди.\n11 метрлик зарбалар серияси 8:9 ҳисобида Иродания терма жамоаси ғалабаси билан якунланди.\nЭслатамиз, 6 сентябр куни Иорданияда бўлиб ўтган дастлабки учрашув ҳам 1:1 ҳисобида якунланган эди.\nТошкентда ўтган ўйин давомида "Пахтакор" стадиони ёритгичларининг вақтинча ўчиши ва телеузатушдаги узилишлар каби муаммолар кузатилди.


Веллофер – medu.uz – Дорилар ҳақида маълумотлар ўзбек тилида\nHome Йўриқномалар Веллофер\nПрепаратнинг савдо номи: Веллофер\nТаъсир этувчи модда (ХПН): элементар темирга эквивалент бўлган темир (III) гидроксид сахароза комплекси\nёрдамчи моддалар: 10 мг натрий гидроксиди, инъекция учун сув q.s. 5 мл гача.\nТаърифи: тўқ-жигарранг рангли, тиниқ бўлмаган сувли эритма.\nТемир (III) гидроксидининг кўп ядроли сахарозанинг ноковалент боғланган катта миқдордаги молекулалари билан ўралган. Натижада молекуляр массаси тахминан 43 кД бўлган комплекс ҳосил бўлади, бунинг оқибатида уни буйрак орқали ўзгармаган ҳолда чиқарилиши имкони бўлмайди. Ушбу комплекс барқарор бўлиб, физиологик шароитларда темир ионларини ажратиб чиқармайди. Бу комплексда темир табиий ферритинга ўхшаш тузилмалар билан боғланган бўлади.\n100 мг темир сақловчи Веллофер препаратини вена ичига бир марта юборилгандан сўнг, темир ўртача 538 mмоль/л бўлган максимал концентрациясига инъекциядан сўнг 10 минут дан ўтгач кейин эришиди. Марказий камерани тақсимланиш ҳажми зардоб ҳажмига (тахминан 3 л) деярли тўлиқ мос келади.\nВеллофер қуйидаги ҳолларда темир танқислиги ҳолатларини даволаш учун қўлланиди:\nтемирнинг ўрнини тез тўлдириш зарурати бўлганда;\nперорал темир препаратларини ўзлаштиролмайдиган ёки даволаш тартибига амал қилмайдиган беморларда;\nперорал темир препаратлари самарасиз бўлганида, ичакнинг фаол яллиғланиш касалликлари бўлганида қўлланади.\nЮборилиши: Веллофер фақат вена ичига – аста-секин оқим билан ёки томчилаб юборилади, шунингдек диализ тизимининг веноз томонига юборилади, лекин мушак ичига юборишга мўлжалланмаган. Препаратнинг тўлиқ терапевтик дозасини бир вақтда юбориш мумкин эмас.\nТомчилаб юбориш: Артериал босимни яққол пасайиб кетиши ва эритманинг венадан ташқари соҳага тушиш хавфини олдини олиш учун, Веллоферни инфузия вақтида томчилаб юборган афзал. Бевосита инфузиядан олдин Веллоферни натрий хлоридининг 0,9 % ли эритмасида билан 1:20 нисбатда (масалан 1 мл (20 мг темир) 20 мл натрий хлоридининг 0,9% ли эритмасида) суюлтириш керак. Ҳосил бўлган суюқлик қуйидаги тезликда юборилади: 100 мг темирни камида 15 минут давомида; 200 мг темирни камида 30 минут давомида; 300 мг темирни камида 1,5 соат давомида; 400 мг темирни камида\nВеллофер препаратининг терапевтик дозасини биринчи марта томчилаб юборишдан олдин тест-дозасини юбориш керак: катталар ва вазни 14 кг дан ортиқ бўлган болаларга 20 мг темир ва тана вазни 14 кг-дан ошмаган болаларга кундузги дозанинг ярмини (1,5 мг темир/кг) 15 минут давомида юбориш лозим. Ноҳуш кўринишлар кузатилмаса, эритманинг қолган қисмини тавсия этилган тезликда юбориш керак.\nОқим билан юбориш: Веллофер препаратини шунингдек, суюлтирилмаган эритма хамда вена ичига аста секин минутига (нормада) 1 мл Веллофер (20 мг темир) препаратини (5 мл Веллофер (100 мг темир) препарати 5 минут давомида юборилади) юбориш мумкин. Веллофер препаратининг бир инъекция учун максимал ҳажми 10 мл дан (200 мг темир) ошмаслиги керак.\nВеллофер препаратининг терапевтик дозасини биринчи марта оқим билан юборишдан олдин тест-дозасини буюриш керак: 1 мл Веллофер препаратини (20 мг темир) катталар ва вазни 14 кг дан ортиқ болаларга ва кундузги дозанинг ярмини (1,5 мг темир/кг) вазни\nДиализ тизимига юбориш: Веллофер препаратини вена ичига юбориш қоидаларига қатъий риоя қилган ҳолда, диализ тизимининг бевосита веноз соҳасига юбориш мумкин.\nВеллофер препаратининг юборилиши керак бўлган умумий ҳажми (мл да) = умумий темирнинг танқислиги (мг) 20 мг/мл\nТана вазни [кг] Ампулаларнинг керакли миқдори\nАгар Веллофер препарати билан даволаш бошлангандан 1-2 ҳафтадан сўнг гематологик кўрсаткичларни яхшиланиши кузатилмаса, дастлабки ташҳисни қайта кўриб чиқиш керак.\nТемир танқислигини ўрнини тўлдириш учун зарур бўлган Веллофер препаратининг дозаси қуйидаги формула асосида ҳисобланади:\nАгар йўқотилган қон миқдори аниқ бўлса: вена ичига 200 мг темир юбориш (= 10 мл Веллофер препарати) Hb концентрациясини худди 1 қон бирлигини (Hb 150 г/л концентрацияли 400 мл тенг) қуйилганда кузатитиладиган ошишга олиб келади.\nВеллофер препаратининг зарур миқдори (мл) = йўқотилган қон миқдори бирлиги × 10\nМасалан: тана вазни 60 кг, Hb танқислиги =10 г/л . керакли темир миқдори = 150 мг . Веллофер препаратининг керакли ҳажми = 7,5 мл\nКатта ёшдаги ва кекса беморлар: Гемоглобин даражасига боғлиқ ҳолда 5-10 мл Веллофер препарати (100-200 мг темир) ҳафтасига 1-3 марта буюрилади.\nБолалар: 3 ёшгача бўлган болаларда препаратни қўллаш бўйича фақат чекланган маълумотлар мавжуд. Бошқа ёшдаги болаларда тавсия қилинган дозаси – гемоглобин даражасига боғлиқ ҳолда тананинг бир кг тана вазнига 0,15 мл Веллофер (3 мг темир) препаратини ҳафтасига 1-3 марта юборилади.\nОқим билан юбориш учун: 10 мл Веллофер (200 мг темир) препарати, юбориш давомийлиги камида 10 минутни ташкил этади.\nВеллофер препаратини юбориш билан вақтинчалик ва сабаб боғлиқликка эга бўлган қуйидаги ноҳуш кўринишлар маълум. Барча симптомлар жуда кам кузатилган (ривожланиш тезлиги 0,01% дан кам ва 0,001% га тенг ёки кўп)\nВеллофер препаратини қуйидаги ҳолатларда қўллаш мумкин эмас:\nанемия темир танқислиги билан боғлиқ бўлмаса;\nорганизмда темир миқдорини ортиқча белгилари (гемосидероз, гемохроматоз) ёки уни утилизацияси жараёнини бузилилганида;\nВеллофер препарати ёки унинг компонентларига юқори сезувчанлик;\nВеллофер препаратини бир вақтда темирнинг ичга қабул қилиш учун дори шакллари билан буюриш мумкин эмас, чунки у меъда-ичак йўлларидан темирнинг сўрилишини пасайишига олиб келади. Перорал темир препаратлари билан даволашдани охирги инъекциядан сўнг камида 5 кейин кундан бошлаш мумкин.\nВеллофер препаратини битта шприцда фақат стерил физиологик эритма билан аралаштириш мумкин. Бошқа ҳеч қандай вена ичига юбориладиган эритмалар ва терапевтик препаратлар билан аралаштириш мумкин эмас, чунки преципитация ва/ёки бошқа фармацевтик ўзаро таъсир хавфи мавжуд. Шиша, полиэтилен ва поливинилхлорид идишларидан ташқари, бошқа моддадан тайёрланган контейнерлар билан мутаносиблиги ўрганилмаган.\nВеллофер фақат тегишли лаборатория маълумотлари билан тасдиқланган анемия ташҳиси беморларга буюрилиши керак (масалан, зардоб ферритинини аниқлаш натижалари ёки гемоглобин ва гематокрит даражаси, эритроцитлар сони ва уларнинг кўрсаткичлари – эритроцитнинг ўртача ҳажми, эритроцитдаги гемоглобиннинг ўртача ҳажми ёки эритроцитдаги гемоглобиннинг ўртача концентрацияси).\nВеллофер препаратини юбориш тезлигига қатъий риоя қилиш керак, тез юборилганида артериал босим пасайиши мумкин. Ножўя кўринишлар ривожланиш тезлиги юқори бўлиши, ҳамда оғир ҳолларга олиб келувчи ҳолатлар (айниқса – артериал босимни пасайиши) дозани ошириб юборилиши билан боғлиқ. Шундай қилиб, ҳатто агар пациент максимал ўзлаштира олинадиган бир марталик дозани олмаётган бўлса ҳам, «Қўллаш усули ва дозалари» бўлимида келтирилган препаратни юбориш вақтига қатъий риоя қилиш керак.\nТемир декстранига юқори сезувчанлик бўлган беморларда ўтказилган тадқиқотлар, Веллофер препарати билан даволаниш фонида асоратлар кузатилмаганини кўрсатди.\nПрепаратни қон томирлари атрофига юборишдан сақланиш керак, чунки Веллофер препаратини томирдан ташқарига тушиши, тўқималар некрозига ёки терини жигарранг тус олишига олиб келади. Агар шундай асоратни ривожланиши кузатилса, темирни чиқарилишини тезлаштириш, ҳамда атрофдаги тўқималарга ўтиб кетишни олдини олиш учун инъекция жойига таркибида гепарин сақловчи препаратларни суртиш тавсия қилинади (гель ёки суртма ишқаламасдан енгил ҳаракатлар билан суртилади).\nБронхиал астма, экзема, поливалент аллергия, бошқа парентерал темир препаратларига аллергик реакцияси бўлган беморларга, ҳамда зардобни темирни боғлаб олиш қобилияти паст бўлган ва/ёки фолат кислотаси танқислигига эга бўлган шахсларга Веллофер препаратини эҳтиёткорлик билан буюриш лозим. Шунингдек, жигар етишмовчилиги бўлган беморлар, ўткир ёки сурункали юқумли касалликлари бўлган шахслар, ҳамда қонда зардоб ферритинининг кўрсаткичлари юқори бўлган шахсларда темир препаратларини юборилганда эҳтиёткорлик чораларини кўриш зарур, чунки парентерал усул билан юборилади темир бактериал ёки вирусли инфекция мавжуд бўлганда салбий таъсир кўрсатиши мумкин.\nВеллофер препаратини ҳомиладор аёлларда қўллаш тажрибасини чекланганлиги темир сахаратини ҳомиладорликни кечишига ва ҳомила/янги туғилган чақалоққа салбий таъсири йўқлигини кўрсатди. Ҳозирги вақтгача қадар ҳомиладор аёлларда яхши назоратли клиник тадқиқотлар ўтказилмаган. Ҳайвонларнинг репродукция жараёнига таъсирини ўрганиш бўйича ўтказилган тадқиқотлар эмбрион/ҳомилани ривожланиши, туғруқ ёки постнатал ривожланишга бевосита ёки билвосита зарарли таъсирлар аниқланмаган. Шундай бўлса ҳам, кейинчалик хавф/фойда нисбатини баҳолаш талаб қилинади.\nМетаболизмга учрамаган темир сахаратини кўкрак сутига ўтиш эҳтимоли кам. Шу боис, Веллофер эмизикли гўдакларга хавф тўғдирмайди.\nТранспорт воситаларини ёки потенциал хавфли механизмларни бошқариш қобилиятига дори воситасини таъсир қилиш хусусияти:\nВеллофер препаратининг автомобилни бошқариш ва механизмлар билан ишлаш қобилиятига салбий таъсир кўрсатиши эҳтимоли кам.\nҚуруқ, салқин, 25°С дан юқори бўлмаган ҳароратда сақлансин.\nКонтейнер биринчи марта очилгандан сўнг препаратни сақлаш муддати: микробиологик нуқтаи назардан препаратни зудлик билан ишлатиш керак.\nФизиологик эритма билан суюлтирилгандан сўнг сақлаш муддати: Суюлтирилгандан сўнг хона ҳароратида физик ва кимёвий барқарорлиги 12 соатни ташкил этади. Микробиологик нуқтаи назардан препаратни зудлик билан ишлатиш зарур. Агар препарат суюлтирилгандан сўнг дарҳол ишлатиб юборилмаган бўлса ва унинг суюлтирилиши назоратли ва кафолатли асептик шароитларда амалга оширилган бўлса, фойдаланувчи сақлаш вақти ва шароити учун ўзи жавобгар бўлади ва ҳар қандай ҳолатда ҳам, сақлаш вақти хона ҳароратида 3 соатдан ошмаслиги керак.


Олти нарса кафолатини беринг, жаннат кафолатини бераман » Тавҳид\nОлти нарса кафолатини беринг, жаннат кафолатини бераман\n1,219 марта ўқилган\nМенга олти нарсанинг кафолатини беринг, сизга жаннатнинг кафолатини бераман\nБарчага маълумки, кафолат-(суғурта) сўзи одамлар ўртасидаги савдо-сотиқ ва умумий тижоратларида қаттиқ эътибор ва катта аҳамият қозонган. Кафолатланган мол ва суғуртаси мавжуд товарлар одамлар наздида кафолати йўқ мол каби ўринда эмас. Бу эса одамларнинг кафолатланган нарсага қаттиқ эътиборлари, ундан ўзга шундай бўлмаган нарсага нисбатан унинг исботи мавжуд экани нуқтаи назаридан катта тафовутда кўпроқ эканини таъкидлайди. Шунинг учун одамларнинг бу ишга қаттиқ эътибор беришлари кўпроқдир. Хоссатан кафолат берувчи ростгўйлик билан танилган, вафодорлик ва омонатдорлик билан безанган ҳамда у сабабли кафолатга ноил бўладиган ишлар осон ва енгил ишлар бўлиб, одамларга айб илакиштирмаса ва уларга қийинчилик юкламаса.\nКафолат берувчи ўз ҳавойи-хоҳиши билан сўзламайдиган, у фақат ваҳий қилинаётган бир ваҳий(ни сўзлайдиган) содиқул масдуқ Расулуллоҳ соллаллоҳу алайҳи ва саллам бўлсалар нима дейсиз? Кафолатланган нарса кенглиги осмонлару ерчалик бўлган, кўз кўриб, қулоқ эшитмаган ва инсон хаёлига келмаган жаннат бўлса нима дейсиз? Ушбу кафолатга эришиладиган ишлар оғир меҳнат ва катта машаққат талаб қилмайдиган осон ишлар ва енгил амаллар бўлса нима дейсиз?\nУшбу буюк кафолатнинг матнини ўйлаб кўринглар, Аллоҳ сизларни ўз ҳимоясига олсин! Имом Аҳмад «Муснад»да, Ибн Ҳиббон ўз «Саҳиҳ»ида, Ҳоким «Мустадрок»да ва бошқалар Убода ибн Сомит розияллоҳу анҳудан ривоят қиладилар, Пайғамбар соллаллоҳу алайҳи ва саллам шундай дедилар: «Менга ўзларингиз томондан олти нарсанинг кафолатини беринглар, мен сизларга жаннатнинг кафолатини бераман: Сўзлаганингизда рост сўзланглар, ваъда қилганингизда вафо қилинглар, сизларга омонат топширилса адо қилинглар, таносил аъзоларингизни сақланглар, кўзларингизни қуйи қилинглар ва қўлларингизни тийинглар». Албоний раҳимаҳуллоҳ «Силсила ас-Саҳиҳа» (1470)-рақамга қаранг.\nБатаҳқиқ, у кафолатга кафолат, вафога вафодир: «Менга ўзларингиз томондан олти нарсанинг кафолатини беринглар, мен сизларга жаннатнинг кафолатини бераман».\nҚандай ҳам енгил олти амал! Қандай ҳам осон ва енгил яхшилик бобларидан иборат ишлар! Ким уни ҳаётида адо этса ва ўлимига қадар уларга риоя қилса, бас унинг учун жаннат кафолатлангандир. Жаннат сари бўлган йўли ҳотиржам муаккаддир. «Жаннат тақводор зотларга йироқ бўлмаган (бир маконга) келтирилди (ва уларга дейилди): «Мана шу (неъматлар) Сизларга — ҳар бир (Аллоҳга) қайтгувчи, (ўз аҳдини) сақлагувчи (риоя қилгувчи), ғайбдаги Раҳмондан қўрққан ва тавба-тазарруъ қилган дил билан келган кишиларга ваъда қилинаётган нарсалардир. Унга (жаннатга) тинч-омон кирингиз! Бу (кун) мангу (қоладиган) Кундир». Улар учун у жойда хоҳлаган нарсалари бордир. Ва яна Бизнинг даргоҳимиздаги қўшимча (иззат-икром)лар ҳам бордир» (Қоф: 31-35).\nУшбу хислатлар ичидаги биринчи хислатга келсак, у: сўздаги ростгўйликдир. Мўмин сўзида ростгўй, ёлғон унга йўл топа олмайди. У ҳаётида ростгўйликка, то ростгўйлиги уни жаннатга элтгунча мудом риоя қилиб боради. Ҳадисда ворид бўлишича: «Ростгўйликни лозим тутинглар. Батаҳқиқ, ростгўйлик эзгуликка бошлайди. Эзгулик эса жаннатга бошлайди. Киши мудом рост сўзлайди ва ростгўйликка риоя қилади, ҳатто Аллоҳнинг ҳузурида сиддиқ деб ёзилади». Муслим ривояти.\nИккинчи хислатга келсак, ваъдага вафо қилиш ва келишув-(битим)ни лозим тутиш. У, мўминларнинг сифатларидан бир сифат ва муттақинларнинг аломатларидан бир аломатдир. Улар ваъдага хилоф қилиш ва битимни бузиш нималигини билмайдилар. Вафо бошқа муомалотларни ҳам ўз ичига олгани нуқтаи назаридан мусулмон жамиятини қуришдаги асосий сифатдир. Муомалотларнинг бари, ижтимоий алоқалар, ваъда ва битимлар вафодорликка кўз тикиб туради. Агар вафо йўқолса ишонч йўқолади, ўзаро муомала ёмонлашади ва ўзаро нафрат ҳукм суради.\nУчинчи хислатга келсак, у омонатни адо қилишликдир. У, Аллоҳ унинг аҳлини мадҳ қилган, уни адо этувчиларга олқиш айтган хулққа оид улкан сифатлардандир. У, кишининг иймони мукаммаллиги ва исломи гўзаллигидандир. Омонатдорлик билан дин, номус, мол, тана, руҳ, илм ва бундан бошқа нарсалар ҳифзу ҳимояда бўлади. Ҳадисда ворид бўлишича: «Мўмин – одамлар ундан ўз моллари ва жонлари борасида ҳотиржам бўлган кишидир». Аҳмад ривояти. Агар жамиятда омонатдорлик ҳукм сурса ўзаро жипслашиш мустаҳкамланади, ўзаро боғланиш кучаяди ҳамда яхшилик ва барака кенг қулоч ёзади.\nТўртинчи хислатга келсак, у таносил аъзоларини сақлашликдир. Яъни, ҳаромни қилиш ёки ботилга қўл уришдан. «Улар авратларини (ҳаромдан-зинодан) сақлагувчи кишилардир. Магар ўз жуфту-ҳалолларидан ва қўлларидаги чўриларидангина (сақланмайдилар). Бас улар маломат қилинмаслар. Энди ким шундан ўзгани (зино ва шу каби шариати Исломияда ҳаром қилинган нарсаларни) истаса, бас ана ўшалар ҳаддан ошгувчилардир» (Мўминун: 5-7). Таносил аъзосини сақлашда наслни сақлашлик, наслу-насабга риоя қилишлик, жамият поклиги, офат ва касалликлардан саломат бўлишлик мавжуд.\nУшбу улкан хислатларнинг бешинчиси кўзни қуйи қилишликдир. Яъни, ҳаромга қарашликдан. Аллоҳ таоло айтади: «(Эй Муҳаммад соллаллоҳу алайҳи ва саллам), мўминларга айтинг, кўзларини (номаҳрам аёлларга тикишдан) тўссинлар ва авратларини (ҳаромдан) сақласинлар! Мана шу улар учун энг тоза (йўлдир). Албатта Аллоҳ улар қилаётган ҳунарлардан хабардордир. Мўминаларга ҳам айтинг, кўзларини (номаҳрам эркакларга тикишдан) тўссинлар ва авратларини (ҳаромдан) сақласинлар!» (Нур: 30-31).\nОлтинчи хислатга келсак, у қўлни тийишликдир. Яъни, одамларга азият бериш, уларга тажовуз қилиш ёки уларни ёмонликка дучор қилишликдан. Аллоҳнинг бандаларига азият етказувчига Аллоҳ ва одамлар ғазаб қилади ҳамда жамият уни ирғитиб юборади. У бадхулқлик ва одобнинг тубанлигига далилдир. Агар инсон одамларга азият етказишдан тийилса, бу унинг хулқи юксак, одоби олий ва муомаласи яхши эканига далолат қилади. Ва Аллоҳнинг бу ҳақдаги улкан ваъдасидан баҳраман бўлади. Энди инсоннинг хулқи олий ва одоби юксак бўлиб, бу билан ҳам кифояланмай ҳатто мўминларнинг йўлларидан озорни олиб ташласа нима дейсиз? Муслим ўз «Саҳиҳ»ида Абу Ҳурайра розияллоҳу анҳудан ривоят қилади, Расулуллоҳ соллаллоҳу алайҳи ва саллам шундай дедилар: «Бир киши йўл бўйидаги дарахт шоҳи олдидан ўтиб: Аллоҳга қасамки, буни мусулмонлардан четлаштираман, уларга озор бермагай, деди ва жаннатга киргазилди». Муслим ривояти.\nБулар, жаннатнинг қасд қилинган дарвозалари, зоҳир шамчироқлари, юриб бориладиган йўлларидир. Бас, буни қўлдан кетишидан олдин ғанимат билайлик ва ўлимдан олдин ўзимиз учун яхшиликни кўпайтирайлик. Аллоҳ барчага ушбу ишни адо этишда кўмак берсин. Ва бизни жамийки яхшиликка муваффақ айласин. Аллоҳ таоло Пайғамбаримиз Муҳаммадга, у кишининг аҳли оила ва барча саҳобаларига саловат ва саломлар йўлласин!\nМақоланинг асл манбаси: http://al-badr.net/muqolat/2476\n/ Кутубхона / Тарбия / Олти нарса кафолатини беринг, жаннат кафолатини бераман\nУмм Мухаммад Амин → 19.10.2014 йил\nАссалому алейкум ва рохматулЛох, Аллохим килган фойдали ишларилардан Узи рози булсин , шайх АбдурРоззок Ал мухсин Ал бадрнинг , كيف تكون مفتاحا للجنة؟ шу мавйизасини хам таржима килиб беринглар


9 май куни байрам салюти отилади\n21:21 / 04.04.2017\n«Инсон, миллат ва халқ тарихий хотира туйғуси билан барҳаётдир. Хотира – кечаги ўтмишни, аждодлар ўгитини, миллий меросимизни англатиб турувчи – муқаддас китоб зарварақларидек ҳаётимизни ёритиб туради. Қадр – инсонни юксакликка кўтаради, унинг фаолиятига, орзу-интилишларига, мақсад-маслакларига олижаноблик бағишлайди», — дейилган ҳужжат матнида.\nДастурда ёлғиз ва кам таъминланган Иккинчи жаҳон уруши қатнашчилари турар жойи ва уй хўжаликларини таъмирлаш, ободонлаштириш ҳамда ўз уй-жойига эга бўлмаганларига турар жой ажратиш бўйича тегишли чора-тадбирларни амалга ошириш ҳам кўзда тутилган.\nИккинчи жаҳон уруши қатнашчилари пул мукофоти билан рағбатлантирилади\nВилоят, шаҳар ва туманларнинг кўча ва майдонлари Хотира ва Қадрлаш кунига бағишланган плакат ва стендлар билан безатилади. Байрам дастурхонлари тузалади, Иккинчи жаҳон уруши вақтидаги композициялар инсталляцияси, жумладан, уруш йиллари қўшиқ ва мусиқалари қўйилади.\nЎзбекистон Мудофаа вазирлигига Хотира ва Қадрлаш куни муносабати билан Тошкент шаҳрида 9 май куни соат 21:00 да байрам салютини ташкил этиш вазифаси юклатилган.\nуруш фахрийлари байрам салюти\nТошкентда уруш фахрийларига автомобиллар топширилди\nИккинчи жаҳон уруши қатнашчилари GM Uzbekistan автомобилларини навбатсиз олишади\nПорошенко Иккинчи жаҳон урушида Украинасиз ғалаба бўлмасди деб таъкидлади


ФҲДЁлар Давлат хизматлари агентлиги тасарруфига ўтади - Zamin.uz\n23:57 / 18 февраля 2020\n2020 йил 1 апрелдан бошлаб, фуқаролик ҳолати далолатномаларини ёзиш (ФҲДЁ) органлари Адлия вазирлиги ҳузуридаги Давлат хизматлари агентлиги тасарруфига ўтказилади. Бу ҳақда «Ҳуқуқий ахборот» каналида маълумот берилди.\nШунингдек, фуқароларнинг ўзини-ўзи бошқариш органлари фаолиятини қўллаб-қувватлаш, маҳалла тизимини ривожлантириш ва жамиятда «Обод ва хавфсиз маҳалла» тамойилини жорий этишнинг 2020-2024 йилларга мўлжалланган концепцияси ишлаб чиқилади.\nСал аввалроқ тўй сценарийларини тузиб чиқиш ғояси пайдо бўлган эди. Аммо бунинг умуман иложи йўқ. Ҳар бир ҳудуднинг ўз удумлари бор, шу сабабли ҳамма жойда битта сценарий билан тўй ўтказиш мумкин эмас.\nАдлия вазирлигига янги ваколат берилди


Андижонда департамент фуқаронинг пулини ноқонуний мусодара қилиб, қайтариб бермаяпти\nKun.uz таҳририятига Андижон шаҳридаги «Ғайрат» маҳалласи Пиллакаш кўчасида яшовчи фуқаро Шерзодбек Насриддинов мурожаат қилди.\nАризачининг билдиришича, 2019 йил 7 июнь куни Андижон шаҳар «Ғайрат» маҳалласи ҳудудида Бош прокуратура ҳузуридаги иқтисодий жиноятларга қарши курашиш департаменти Андижон вилоят бошқармаси ходимлари томонидан валютафурушларга қарши рейд ўтказилган. Ота-онаси яшаётган хонадондан яхши ниятлар билан янги автомашина сотиб олиш учун йўлга чиққан фуқаро Шерзодбек Насриддинов ҳам тасодифан ана шу тадбир иштирокчисига айланиб қолади. Ўзларини Андижон вилояти департаменти ходимлари деб таништирган 2 нафар ходим фуқаро Шерзодбек Насриддиновнинг машинасидаги 93 миллион 550 минг сўм пулни «тадбир» давомида валютафурушларникига қўшиб мусодара қилиб юборишади.\nГувоҳлар иштирок этишини таъминламаган департамент ходимлари Шерзодбек Насриддиновни автомашинасидаги барча пул маблағлари билан Бош прокуратура ҳузуридаги иқтисодий жиноятларга қарши курашиш департаменти Андижон вилоят бошқармасига олиб келишади. Шерзодбек Насриддиновнинг ёнидаги пул маблағлари ичида ўша кунги тадбир иштирокчиси - аризачи М.Ортиқовага берилган пулларга тўғри келадиган 4 та купюралар борлигини билдириб, бошқарма ғазнасига топширишади.\n«Департамент «тадбир» ўтказган жойда бўлганим учун ўз пулимни олдирдим»\n2020 йил 8 январь куни жиноий ишлар бўйича Жалақудуқ туман суди Шерзодбек Насриддиновнинг автомашинасидан олинган пул маблағларини жиноятга дахлдорлиги йўқ деб топади. Суд Бош прокуратура ҳузуридаги иқтисодий жиноятларга қарши курашиш департаменти Андижон вилоят бошқармасига топширилган 155 миллион сўм пул маблағларидан 91 миллион 550 минг сўмини фуқаро Шерзодбек Насриддиновга қайтариш кераклиги ҳақида ҳукм чиқаради. Лекин, мана олти ойдан ортиқ вақт ўтибдики, ҳукм ижроси ҳануз таъминлангани йўқ.\nМурожаатчи Шерзодбек Насриддинов воқеа тарихини сўзлаб берди.\n«2019 йил 7 июнь куни ота-онам яшаётган хонадондан 93 миллион 550 минг сўм пулларни, фуқаролик паспорти ва ҳужжатларни олиб, шахсий автомашинамда янги машина сотиб олиш учун «Асакасавдо» марказига кетаётган пайтимда 2 киши келиб, машинамга ўтириб олишди. Мен ҳеч нарсани тушунмай қолдим. «Бу пуллар бизга тегишли» дейишди. «Тушунмадим. Қандай қилиб сизларга тегишли?» деб сўраганимда, «департаментга тегишли купюралар», дея пулларимни олиб қўйишди. Департамент ходимларига, «Ўзимнинг шахсий пулларим» дейишимга эътибор ҳам беришмади. «Тўхтанглар, маҳалламиз нозири ва маҳалладан бошқа холис гувоҳларни чақиринглар», дейишимга қарамай, шахсий машинамнинг рулига ходимларнинг бири ўтириб, мени департемантнинг Андижон вилоят бошқармасига олиб келишди. Ўша ерга келганимизда, бу пуллар уларга қанақасига тегишлилигини талаб қилиб сўраганимда, «бу пуллар тадбир учун ишлатилган махсус рақамланган пуллар, сен шу тадбир пулларини олдинг», дейишди. Мени бир хонага олиб киришди. Бошқа хонада пулларим қайд этилаётган пайтда мени иштирок эттиришмади. Менинг гувоҳлигимсиз, менга тегишли бўлган пулларни тадбирда ишлатилган пуллар қаторига қўшиб расмийлаштириб давлат ихтиёрига ўтказиб юборишди.\nЎша куни департаментга кундузги соат 15:10 атрофида келган бўлсак, тунги соат 2:30ларгача ушлаб туришди. Бунга сабаб, департаментнинг тадбирдаги махсус пулларининг бир қисмини бошқа одам олиб қочиб кетгани учун менинг пулларимни олишган экан. Улар ўзларининг махсус пуллари қаерга кетганини била олмай бизни кўп ушлаб туришди», дейди Шерзод Насриддинов.\nЖиноий ишлар бўйича Жалақудуқ туман судида Андижон вилояти департамент ходимлари Ш.Насриддиновнинг шахсий пуллари бўйича керакли далилларни тақдим эта олишмайди. Сабаби, департамент ходимлари тадбир давомида махсус белгига эга пулларни олиб кетган гумондор Мансур Қосимовни вақтида қўлга ололмаганликлари учун муаммо келиб чиққан.\n«Ноилож менга тегишли пулларни мусодара қилишган. Тадбирда ишлатилган махсус белгили пулларни М.Қосимов олиб кетган экан. Бу судда исботланди. Шунга кўра, суд тадбирда олинган 155 миллион сўм пул маблағларидан 91 миллион 550 минг сўмни Шерзод Насриддиновга, яъни менга қайтарилиши ҳақида ҳукм чиқарди. Лекин шу кунга қадар пулларимни қайтаришмади. Андижон Мажбурий ижро бюросига бориб суриштирдим. МИБ «Департаментга пулингизни қайтариш учун мурожаат қилдик, департамент ҳисоб рақамида пул йўқлиги учун ололмаяпмиз. Қачонки, департаментнинг пули бўлса, кейин ижро қилиб берамиз», деган важлар билан пулимни ундириб беришмаяпти», дейди Шерзод Насриддинов.\nМажбурий ижро бюроси Андижон шаҳар бўлимида\nСуд қарори нега шу пайтгача ижро қилинмаётгани муаммоси юзасидан Андижон шаҳар мажбурий ижро бўлимига бордик.\nМуаммоли вазият бўйича, бўлим бошлиғи Нодирбек Ҳакимов изоҳ берди.\n«Жорий йилнинг 25 январь куни бюронинг Андижон шаҳар бўлими иш юритувига жиноят ишлари бўйича Жалақудуқ туман судининг 2020 йил 8 январдаги Бош прокуратура ҳузуридаги иқтисодий жиноятларга қарши курашиш департаменти Андижон вилоят бошқармасига топширилган 155 миллион сўм пуллардан 91 миллион 550 минг сўмини фуқаро Насриддинов Шерзодбек Зайнобиддиновичга қайтариш белгиланган ижро ҳужжати келиб тушган.\nШу куннинг ўзидаёқ, бўлим давлат ижроси томонидан ижро иши юритилиши қўзғатилиши тўғрисидаги қарор қабул қилиниб, иқтисодий жиноятларга қарши курашиш департаменти Андижон вилоят бошқармасининг 12 февраль кунги мурожаатга кўра, ижро ҳаракатлари 18 февралдан 27 февралга қадар қолдирилган. Мазкур ижро ҳужжати ижросини таъминлаш мақсадида шу йилнинг 3 март куни бўлим давлат ижрочиси холислар иштирокида департаментнинг вилоят бошқармасига бориб ўрганилганда, департаментнинг молия ва хўжалик бўлими бошлиғи О.Шарипов фуқаро Ш.Насриддиновга қайтарилиши лозим бўлган пул маблағлари департаментнинг депозит ҳисоб рақамида мавжуд эмаслигини маълум қилган. Ҳолат юзасидан далолатнома расмийлаштирилган. Шу кунга қадар ушбу пулларнинг тақдирини ўрганиб чиқиш мақсадида ижро ҳаракатлари 3 мартдан 13 мартга қадар кейинга қолдирилган.\nЖорий йилнинг 3 апрель куни департаментнинг Андижон вилоят бошқармасига такроран борилганда, молия ва хўжалик бўлими бошлиғи О.Шарипов ҳамда ғазначи У.Мирбобоев иштирокида ғазна бўлими ва депозит ҳисоб рақамлар кўздан кечирилди. Шунда бошқарма ҳисоб рақамида фуқаро Ш.Насриддиновга қайтарилиши лозим бўлган 91 миллион 550 минг сўм пул маблағлари мавжуд эмаслиги аниқланган. Ҳолат юзасидан яна далолатнома расмийлаштирилган. Фуқаро Ш.Насриддиновнинг вилоят прокуратурасига ёзган аризасига кўра, 2020 йил 11 апрель куни Мажбурий ижро бюроси Андижон вилоят бошқармаси томонидан хизмат текшируви ўтказилган.\nХизмат текшируви хулосасига кўра, бюронинг Андижон шаҳар бўлими давлат ижрочиси ҳаракатларида қонун бузилиш ҳолатларига йўл қўйилмагани аниқланган.\nМазкур ҳолатга ҳуқуқий баҳо бериш учун тўпланган ҳужжатлар Андижон шаҳар прокуратурасига юборилган бўлиб, ҳозирда шаҳар прокуратураси томонидан терговга қадар суриштирув ҳаракатлари олиб борилмоқда», дейди Нодирбек Ҳакимов.\nТаажжубли ҳолат. Аслида, давлат органлари қонун талабларини ўз вақтида бажариб, фуқароларга ўрнак бўлишлари керак. Бош прокуратура ҳузуридаги иқтисодий жиноятларга қарши курашиш департаменти Андижон вилоят бошқармаси эса фуқаронинг ўз пулларини вақтида қайтара олмаяпти.\nБу ҳолат бўйича мутасаддилардан жавоб кутиб қоламиз.


Тошкентда "Қадимий ҳарбий соҳа китоблари" кўргазмаси иш бошлади\n(видео+) Кредит тўловчиларга муддатлар 3-6 ойга узайтирилади\n(видео+): Наманган ВСЭОМ вирусология лабораторияси – Вазият тўла назоратда!\n02 ßíâàðü 2017 13:30 2079\nТошкентдаги Ўзбекистон Миллий кутубхонасининг китоб музейида 2017 йилнинг январь ойида Ўзбекистон Республикаси Қуролли Кучларининг 25 йиллигига бағишланган “Қадимий ҳарбий соҳа китоблари” кўргазмаси намойиш этилмоқда. Бу ҳақда Миллий кутубхона сайти хабар қилади.\nЭкспозициянинг мақсади – кутубхона фойдаланувчилари, ташриф буюрувчилар ва меҳмонларни Ўзбекистон Миллий кутубхонасининг қўлёзмалар, нодир ва алоҳида қимматга эга нашрлар фонди билан таништириш.\n“Қадимий ҳарбий соҳа китоблари” кўргазмасида XVI – XIX асрларда Ғарб давлатларида илк матбаа усулида чоп этилган китоблар, маълумотномалар, қўлланмалар, луғатлар, асарлар, монографиялар намойиш этилмоқда. Кўргазманинг асосий қисмини француз, немис, лотин тилларидаги манбалар ташкил этмоқда. Шунингдек, кўргазмада I – XVII милодий асрларда яшаган машҳур Ғарб давлатлари саркардалари ҳамда ҳарбий соҳа бўйича йирик назариётчи олимларнинг асарлари алоҳида ўрин эгаллаган.\nБизнес 03.04.2020 106\nЖамият 03.04.2020 232\nЖамият 01.04.2020 702\nЖамият 31.03.2020 1221\nЖамият 31.03.2020 858\nЖамият 31.03.2020 1578\nЖамият 30.03.2020 921\nЖамият 29.03.2020 223\nЖамият 29.03.2020 487\nЖамият 29.03.2020 673\nНаманган вилояти маданий мероси 06.08.2019 2707\nНаманган вилояти маданий мероси 06.06.2019 8727\nНаманган вилояти маданий мероси 01.06.2019 27962\nНаманган вилояти маданий мероси 01.11.2018 27535\nНаманган вилояти маданий мероси 23.10.2018 66897\nНаманган вилояти маданий мероси 19.10.2018 37004\nНаманган вилояти маданий мероси 17.10.2018 50117


Muhabbatga to’la yurak sohibi & Botir Zokirovning «Ra’no»si. | Xurshid Davron kutubxonasi\nMuhabbatga to’la yurak sohibi & Botir Zokirovning «Ra’no»si.\nMuallif Adib: Musiqiy meros xazinasidan, TV, FOTO, VIDEO, AUDIO 26.04.2015 izoh yo'q\n«Қиш» пайтида одам ëзни соғинади. Ботир акани қўшиғини эшитиб кўнглим бўшади. Эркак бўлсам ҳам эшикни беркитиб йиғладим. Нега йиғладим билмайман ҳам. Хуллас эшиттириш мени 1973 йилга олиб кетди. Ўшанда филфак талабаси эдим. Ëтоқхона кираверишида тошкентлик холалар хоним сотишар¸ бу хонимга биз сира тўймас эдик ва магнитофонларимиздан Ботир аканинг қўшиқларини эшитар эдик. Эҳ у даврлар……\nҲамма кунлардан аъло….. (Бир мухлис қолдирган ёзувдан)\nМУҲАББАТГА ТЎЛА ЮРАК СОҲИБИ\nБотир Зокиров ҳақида сўз кетганда бу инсоннинг юракларга титроқ соладиган, олис ўтмишдаги хотираларни уйғотиб юборадиган қўшиқлари қулоқларингизда жонлангандек бўлади. Бу ижодкор ҳеч кимникига ўхшамаган юрак, ҳеч кимникига ўхшамаган истеъдод, ҳеч кимникига ўхшамаган орзулар ва интилишлар эгаси эди.\nБотир Зокировнинг қўшиқларидаги оҳанг, дард, нола назаримизда қиймаланиб кетган юракни бутлашга ҳам қодирдек. Бу ижодкорнинг қалбида гўзаллик сари интилишдан туғилган туйғулар вулқони мужассам бўлганди. Ҳақиқий санъат муҳлиси бўлган ҳар қайси инсон Ботир аканинг қўшиқларига бефарқ бўлолмайди. Ботир Зокиров юрагидаги вулқон бўлиб отилишга шай турган дардларини томчи томчи қилиб асарларига қўшар экан, уларни умуминсоният дардига айлантира олди.\nКимлардир юксак орзулар, ниятлар, туйғулар билан санъат оламига қадам қўяди. Аммо ўз ўрнини топиш илинжида Худо берган истеъдодни, бошқа нарсалар билан алиштира бошлайди. Мана шу ердан уларнинг илк хатоси бошланади. Чунки уларнинг барча сай-ҳаракатлари кимларнингдир назарига тушишга, “шундан ўтиб олсам бўлди”, “буни биров билармиди”, “Яна ўз ўрнига тушиб кетади”, “ҳамма ўзи учун курашиши керакку”, “ҳамманинг ўз услуби бор” каби таскин билан хато йўлда адашишга олиб келади. Улар ўзлари билмаган холда истеъдодни бўғиб, кўнгилда исён қиладиган, ўзгаларнинг юрагига қўшиқ бўлиб етиб борадиган, кўнгилда “жиз”этиб, мавжланадиган “ниманидир” бой беришади. Улар саҳна каби муқаддас жойни кураш майдони, бизнес манбаига айлантиришади.\nБизнинг қаҳрамонимиз Ботир Зокиров учун эса санъат юраклардагина яралиб, юракларда ривожланадиган, кўнгилда мавж уриб, ўзгаларга завқ улашиш манбаи бўлган тақдири азал эди. Ботир ака каби истеъдод эгалари асрлар давомида бир дунёга келиб, ҳақиқий санъат китобидан ўрин эгаллаб, ўз саҳифаларига ўчмас қилиб зархал муҳрини қўйиб кетадиган инсондир. Ботир Зокировнинг ёшликдаги дарди уни 35 йил давомида таъқиб қилди. Ботир ака бутун умри давомида ушбу дард билан курашиб яшади. Қўшиқчи доим эркин ижодкор бўлшни истарди, унинг назарида санъатни бирор бошқа соҳа билан аралаштириб, қиёслаб бўлмасди. Буни унинг қуйидаги сўзларидан ҳам билиш мумкин. “Театр директори менинг ичимдаги энг муҳим нарса молиявий ишлаб чиқариш эканлигига ишонтирди. “Нимани ва қандай куйлашингдан қатъи назар, нима қилиб бўлсада режани бажар. Бошқа йўл йўқ.” Бир нарсани тушунолмайман, қандай қилиб режали хўжалик ва санъатни қовуштириш мумкин. Бу иккови мутлақо фарқли тушунча, ҳеч қачон бир-бирига яқинлаша олмайди…\nЭй Худойим, нақадар ёввойилик ва маданиятсизлик… Кимдир пишиллаганча товуқнинг оёғини чайнаб ўтирган бўлса, қандай қилиб қўшиқ айтиш мумкин. Мен лоқайдликнинг ўтиб бўлмас деворига ўзимни уряпман”.\nБотир Зокировдаги маданият, аслзодалик овқатланаётган вақтда ҳам қўшиқ айтишга йўл қўймаган. Ваҳоланки, бугунги тўйларни бир эсга олинг, турли ичимликларни ичиб ўтирган одамлар, маст-аласт нигоҳлар, хонанданинг қўшиғи қолиб, у билан рақсга, суратга тушишни истаганлар…\nБотир ака буларни ҳеч қачон оқламаган. Шу сабабли ҳам Ботир аканинг қўшиқлари омманинг шовқини етадиган жойлардан анча баландда. “Раъно”, “Араб тангоси”, “Мажнун монологи”, “Хаёлимда бўлдинг узун кун” каби қўшиқларини тинглаган одам ўзини кўнгли билан ёлғиз ҳис қилади. Кўпгина воқеаларни эслаб, ўтмишга хаёлан саёҳат қилади. Ботир аканинг нигоҳларида улкан муҳаббат яширинганди, унинг бу муҳаббати ватанига, яқинларига ва яшашга бўлган муҳаббат эди. Ижодкор шу нигоҳлари билан инсонларни алдашни, уларга ёлғон қўшиқ куйлашни истамасди. Унинг нигоҳларига муҳаббат билан бирга хақиқат ҳам муҳрланганлигини қўшиқларидан, шеърларидан билиш қийин эмасди. Мана шу хақиқатни Ботир Зокировнинг бой дунёси англатади. Бу инсон юрагида фaқaт va фaқaт oҳaнглaр, oҳaнглaр, oҳaнглaр… мужассамлашганди. Ана шу оханглар таъсирида тингловчининг кўнглидаги ғуборлар тарқалиб кетади. Ижодкор ҳамиша “мендан кейин одамларга нима қолади”, деган саволга жавоб излаш билан яшади.\nБотир Зокиров ўзининг қисқа умрида инсон руҳиятининг чек чегараси йўқлигини, хаста вужуд озод ва исёнкор руҳ учун қафас бўлолмаслигини, истеъдод айрим нарсалар билангина ўлчанмаслигини, ҳақиқий истеъдод эгаси замоннинг турли қолипларга сиғиб, мослашиб кета олмаслигини исботлади. Бу инсондан келажакда бутун дунё ҳавас қилишига арзийдиган улкан юрак, бой мусиқий мерос, миллий эстрада йўналишида ўзига хос услуб, ажойиб шеър ва ҳикоялар қолди. Ижодкор куйлаган қўшиқлар эса тасмаларда муҳрланиб, йиллар давомида келажакка ўрнак бўлишга улгурди ва бундан кейин ҳам ўрнак бўлади…\nБОТИР ЗОКИРОВНИНГ “РАЪНО”СИ\nБу қўшиқ илк марта 1964 йилда суратга олинган «Қўшиқ суратини чиз» деган мусиқавий фильмда ижро қилинди.\nҚўшиқ ижрочиси Ботир Зокиров бу қўшиқни ижро этар экан¸ расм чизади. Шаҳло кўз гўзаллар расмини кўмир билан оқ қоғозга эпчиллик билан чизган Ботир Зокиров ғамгин оҳангда гул ва чечаклар ҳақида қўшиқ куйлар эди. Ҳам расм чизиб¸ ҳам қўшиқ куйлаëтган рассом 60-йиллар томошабинини мутлақ мафтун қилган эди.\nБу мафтунлик баробарида одамлар орасида «Ботир Зокировнинг ўпкаси олиб ташланибди¸ қўшиқни ярим ўпка билан айтаëтганмиш» деган хавотирли гаплар ҳам юрар эди.\nБотир Зокиров 1936 йил 26 апрелда туғилган. Консерватория¸ сўнгра эса Театр ва рассомлик институтининг режиссёрлик факультетида ўқиган. 1985 йил 23 январда Ўзбекистон халқ артисти Ботир Зокиров 50 ëшга ҳам кирмасдан оғир хасталикдан вафот этди.\nПарижнинг энг ҳашаматли Олимпия залида айтилган «Раъно» қўшиғи айтилганидан 45 йил ўтиб ҳам, қалбимизга ором ва фараҳ туйғуларини солади.\nБотир Зокиров 60-70-йилларда ўзбек ëшлари учун тақлид объекти эди.\nБу қўшиқ тарихи ҳақида¸ умуман Ботир Зокиров ҳақида унинг укаси, Ўзбекистон халқ артисти Фаррух Зокиров билан суҳбатлашдик.\nФаррух Зокиров: Янглишмасам¸ “Нарисуй мне песню” деган фильм бўлса керак. Ўша фильмми?\nФаррух Зокиров: Бу энди мусиқавий фильм. Ҳозирги клипларнинг нима дейди…\nОзодлик: Мен Рўзи Чориев билан гаплашганман. У киши Ботир ака ҳақида жуда кўп хотираларини гапириб берган.\nФаррух Зокиров: Ботир акам умрларининг охиригача “мен қўшиқчиманми ëки рассомманми” деган дилемма билан яшаганлар. Жуда яхши рассом бўлишлари мумкин эди. Барибир тақдирида қўшиқчилик бор экан. Ўша мусиқавий фильмга “Нарисуй мне песню” деб ном берилиши бежиз эмасда.\nОзодлик: Бу “Раъно” деган қўшиқнинг мусиқаси ҳам чиройли¸ матни ҳам чиройли.\nОзодлик: «Раъно» қўшиғиними?\nОзодлик: Раҳмат Фаррух ака. Мана биз ҳар дастуримиз бошида Эркин Воҳидов шеъридан бир парча эшиттирамиз. “Инсон умри пойиндор¸ қўшиқ умри поëнсиз”. Мана Ботир аканинг умри поëнли бўлгани билан унинг қўшиқларининг умри поëнсиз. Ботир аканинг қўшиқларининг ҳаммаси айтилиши билан хит бўлган. Мана шу “Раъно” деган қўшиқ одамларнинг эсида қолиб кетган эканда. Нимага шунақа экан?\nФаррух Зокиров: Авваламбор¸ самимий бўлгани учун. Ундан кейин шеърнинг юқори савияда ëзилгани. Шу билан бирга оддий халққа тез етиб борадиган. Шеърнинг ëзилишида ҳам чуқур маъно бор. Халқнинг юрагига тез етиб борадиган шеърлар. Авваламбор шеъри¸ мусиқаси ва албатта¸ бунинг ижрочиси. Ботир акам қойилмақом қилиб¸ дилдан айтганлар. Учта компонентнинг ҳаммаси юқори савияда бўлгани учун халққа¸ тингловчиларга жуда тез сингиб кетган.\nОзодлик: Совет даврида Ўзбекистонда Жўрахон Султонов¸ Таваккал Қодиров каби машҳур ашулачилар бор эди. Лекин буни совет иттифоқининг ҳамма жойида билишмас эди. Ботир Зокировнинг ижодини Магаданда ҳам¸ Узоқ Шарқда ҳам¸ Сахалинда ҳам¸ Санкт Петербургда ҳам¸ Москвада ҳам билишарди. Высоцкийдай билишарди¸ десак муболаға бўлмайди.\nФаррух Зокиров: Тўппа-тўғри. Биринчидан¸ улар жуда яқин дўст эди. Авваламбор¸ бу жанрнинг фазилатлари. Эстрада жанрининг аудиторияси жуда ҳам кенг. Қарангда¸ Ботир акамнинг ўзининг хусусияти¸ файзи¸ қаерда чиқмасин¸ Европадами¸ Шарқдами¸ миллатчилик¸ миллат деган нарса йўқоларди. Ўзбек тилида айтадими¸ рус тилида айтадими¸ араб тилида айтадими уни худди башарият фарзандидай қабул қилишган.\nОзодлик: Ботир Зокиров Совет иттифоқида учинчи бўлиб мюзик ҳолл очган эканлар. Ўша пайт учун бу нимани билдирарди?\nФаррух Зокиров: Это очен смелый шаг был. Ботир акам “Мюзик ҳоллни ўзбеклардан чиққан¸ деб айтсак ҳам бўлаверади” деб айтардилар. Эстрада жанри¸ мюзик ҳолл жанри плошадное искуство. Бизларнинг майдон санъаткорлари борку¸ масхарабозлар¸ дорбозлар. Буларнинг мюзик ҳоллга бевосита тегишли жойи борда. Масалан бу қозоқларда¸ қирғизларда¸ тожикларда йўқ. Бу айнан ўзбекларга хос жанр. Мен ўзим шунда Ленинградда қатнашганман. Бир ой битта жойда концерт беришган. Лим-лим одамлар келган. Программада бизлар ҳам қатнашганмиз. Бу 1973 йилда эди. Ўшанда ҳамма қўлини кўтариб¸ “Э қойил. Мана санъат. Ҳақиқий мюзик ҳолл мана бунақа бўлади” деб тан беришган.\nОзодлик: “Раъно” деган қўшиқни ҳам айтганми? Ўзбек тилида айтган менимча.\nФаррух Зокиров: Ўзбек тилида айтган. Мана Парижга борганларида ҳам “Ëр кел” деган қўшиқдан бошлаганлар. “Раъно” ҳам ўша ерда ўзбек тилида айтилган. “Ëр кел”нинг ярми француз тилида¸ ярми ўзбек тилида бўлган. “Раъно” қўшиғи¸ эски программа қиладиларми¸ янги программа қиладиларми¸ алоҳида ўрин тутар эди.\nОзодлик: Тарихга қарасак¸ Ботир Зокировдан олдин Тамарахоним Петросян Париждаги халқаро санъат кўргазмасининг Совет иттифоқи павилонида “Рўмолим” деган қўшиқни айтган экан. Иккинчи қўшиқни Ботир Зокиров айтган экан. Бунга деталлар айта оласизми?\nФаррух Зокиров: У пайтда марказда¸ Москвадан группалар йиғилиб борилар эди. Париждан Кокатрикс деган импрессарио келган. У вақтда бу жуда машҳур импрессарио бўлган. Шу одам совет иттифоқига келган. Парижда «Олимпия» деган энг машҳур зал бор. Буни эстрада жанрининг Маккаси деса бўлади. Мана шу залга санъаткорларни танлаш учун мана шу одам келган. Айни ўша пайтда Ботир акам Москвада даволанаëтганларида¸ “Сизни ҳам таклиф қилишаяпти. Бир ҳаракат қилиб кўринг” деб айтишган. Оркестр йўқ¸ фақат битта фортепиано. Софи Каракас деган бўларди. У «Баҳор» ансамблида ишларди. Фортепиано¸ Қаҳрамон Дадаев доира чалиб турган. Шу ерда Ботир акам бир-икки ашула айтганлар. Балки ичида “Раъно” ҳам бўлгандир. Шунда Кокaтрикс жуда ҳайратда қолиб¸ офаринлар айтиб¸ “Программага бу одамни ҳам киритинглар” деган. Шу концертда кейин Ботир акам ҳам иштирок этган.\nГазета билан боғлиқ бир нарсани ҳам айтиб берай. Газеталарда “Узбекский Шарл Азнаур” деган мақола чиққан. «Шарл Азнаур из Узбекистана. Но в отличие от Шарла Азнаура узбекский Шарл Азнаур поëт от микрофона далеко. Если бы он пел бы близко как Шарл Азнаур¸ он бы разорвал микрофон” деб¸ энди Ғарбда олди-қочди гаплар бўладию¸ шунақа қилиб ëзишган.\nОзодлик: Бунинг яна битта қиррасига тўхталишимиз керак. Совет пайтида Ботир акани коммунизм куйчиси қилиб кўрсатишга ҳаракат қилинди. Аммо унинг Владимир Высоцкий билан дўстлиги бунинг аксини кўрсатгандай. Высоцкий диссидент бўлган. Унинг ëнига борган одамлар рўйхатга олинган.\nФаррух Зокиров: Высоцкий Тошкентга келганда Ботир акамнинг концертларига келган. Бу ҳам қизиқ воқеа. Высоцкий «Юбилейный» залида концерт бераяпти. Одам жуда ҳам кўп. У ëққа 6000-7000 одам сиғади. Шу билан бир вақтда Свердловск залида мюзик ҳоллнинг концерти бўлаяпти. Ҳамма томошабни Высоцкийга кетган. Бу ерда эса одам кам. Буни Высоцкий эшитиб қолиб¸ “Батыр¸ оказывается ты тоже концерт даëш” деган. Ботир акам “Келмайсанми шу концертимга? Қатнашмайсанми” десалар¸ “”Нет проблем. Я приду¸ выступлю” деган Высоцкий. Высоцкий ўзининг концертидан кейин Свердловск залига¸ мюзил ҳолл бўлаëтган концертга келган. Томошабинлар буни эшитиб¸ ҳамма шу ëққа келган. Эртасига ҳам бунақа концерт бўлган. Булар шу даража яқин дўст бўлишган.\nБугун тасаввур қилайлик¸ Высоцкийни бир ерга чақиришни. Ботир акамнинг бир оғиз илтимоси билан концертда қатнашган. Коммунизм ғоялари¸ бошқа. Ботир акам бу нарсага ҳеч қачон бўйсунмаганлар. Шунинг учун ҳам кўп муаммолар бўлган. Ботир акам хоҳлаган ашуласини айтардилар. Комсомолга¸ Ленинга бағишланган қўшиқларни зўрламоқчи бўлишган. Лекин унақа қўшиқларни ҳеч қачон айтмас эдилар. Авваламбор¸ бу уларнинг ижодий характерига тўғри келмаган. Охиригача ўзларининг ғоялари билан мустаҳкам бўлганлар.\nОзодлик: Ботир Зокиров ҳам рассом¸ Шуҳрат Аббосов суратга олган “Оловли йўллар” фильмида Робинданат Тагор ролини ўйнаган.\nФаррух Зокиров: Ботир акам ҳақиқатан рассомлик қилганлар¸ қўшиқчилик қилганлар¸ драматург. Шеърлар ҳам ëзиб турардилар. Драматург десак ҳам бўлади. Икром ака Акбаров билан “Сўғдлик йўлбарс” деган опера яратишди. Шунинг либреттасини Ботир акам ëзганлар.\nОзодлик: Ботир аканинг сиймосида биз зиëли одамни кўрамизда. Ашулачи фақат ашула айтмайдику¸ фақат одамларнинг кўнглини олмайдику.\nФаррух Зокиров: Албатта. Феъл-атворлари¸ одамлар билан муомала¸ юриш-туришлари¸ ëш болага ҳам сизлаб гапиришлари¸ бу энди дадам раҳматлидан ўтган. Санъаткор доимо омманинг назарида. Шунинг учун бунақа нарсаларга жуда эътибор берардилар. Ўрнак бўладиган инсон эдилар.\nСуҳбат 2009 йилда бўлиб ўтган.\nШу ўринда суҳбатдан кейин келган мулоҳазаларнинг бирини ҳам илова қилгим келди:\nАбдулла Искандарга раҳмат. Бизга айни керак чоғида ўтмишдаги қўшиқларни эслатиб мақола ëзади. Шу қўшиқ айнан бугун зарур эди менга¸қаердан била қолди бу мухбир деб ўйлайман. Абдулла Искандар қўшиқчи ҳақида гапирар экан қўшиқ атрофидаги руҳий ҳолатни кўз олдимизда кино каби гавдалантиради.\nҲудди ëзда бекитилган банкаларни қишда очсангиз ëз ҳиди чиққандай бўладику¸ агар тушунтира олган бўлсам. Биласиз аҳвол ҳозир оғир¸настроения нол. Бировни дарди бировга оғирлик қилади. Бировни уйига йиғлаб борсанг у ҳўнграб увиллаб чиқади.\nШунақа «Қиш» пайтида одам ëзни соғинади. Ботир акани қўшиғини эшитиб кўнглим бўшади. Эркак бўлсам ҳам эшикни беркитиб йиғладим. Нега йиғладим билмайман ҳам.\nАслида қўшиқ матни ғамгин ҳам эмас¸ оддий жумлалар. Ë Ботир акани укаси Фаррух ака гапларидаги самимиятми ë Абдулла Искандарнинг ҳикоя усулими билмадим. Ҳуллас эшиттириш мени 1973 йилга олиб кетди. Ўшанда филфак талабаси эдим. Ëтоқхона кираверишида тошкентлик холалар хоним сотишар¸ бу хонимга биз сира тўймас эдик ва магнитофонларимиздан Ботир аканинг қўшиқларини эшитар эдик. Эҳ у даврлар……\nҲамма кунлардан аъло…..\n(Tashriflar: umumiy 397, bugungi 1)\nTeg(lar) Botir Zokirov\nMaktub va boshqa qo’shiqlar — Xurshid Davron she’rlari — Bahodir Mamajonov ijro etgan.\nIqbol Qo’shshayeva. Yuragini meros qoldirgan inson.


ҳомила жинсини аниклаш — таквим – Пазанда.Уз / Pazanda.uz\nГлавная / Маданият / ҳомила жинсини аниклаш — таквим\nSohib 11.06.2021\tМаданият, Саломатлик Comments Off on ҳомила жинсини аниклаш — таквим 3,212 Показы\nҳомила жинсини аниклаш — таквим, инструментал усуллар, ташки белгилар буйича\n4 wеекс аго 14 Покази\nҲар бир инсон ҳаётда ота-она бўлишни, муайян жинсдаги фарзандларни ният қилади. Бироқ табиат ўз режалари, ўз ҳисоб-китобларига ега. Инсоният мавжудки, улар оилада келгусида қиз ёки ўғил туғилишини билишга интилади. Бунинг учун одамзот қандай усуллар ўйлаб топган ва ҳомила жинсини аниқлаш учун нима қилиш керак, қуйида батафсил.\nБугунги кунда ҳомила жинсини аниқлашнинг енг аниқ усулларидан бири ултратовушли текширув ҳисобланади. Аммо, базида УТТ ҳам янглиш малумотлар бериши мумкин. Ҳеч бир усул йўқки, 100% кафолат берса.\nМактабда биология дарсларидан олинган билимлар орқали малумки, фарзанд жинси икки жуфт кҳромосомага боғлиқ. Она тукҳум ҳужайрасида КҳКҳ, ота сперматозоидларида еса битта Кҳ ва битта Й (КҳЙ) кҳромосомалар мавжуд.\nАгар онанинг КҳКҳ кҳромосомали тукҳум ҳужайраси отанинг Й кҳромосомали сперматозоидлари билан уруғлантирилса, ҳомила ўғил бўлади, агар Кҳ кҳромосома билан уруғлантирилса, демак, қиз. Бундан кўриниб турибдики, бўлажак фарзанднинг жинси фақатгина отага боғлиқ. Яни ўғил ёки қиз бўлиши еҳтимоли елликка еллик.\nБироқ уни олдиндан аниқлашнинг бази усуллари мавжуд. Бирлари бизга қадим замонлардан етиб келган ва ҳомиладор аёлларни узоқ муддатли кузатишлар натижасида олинган, бошқалари еса замонавий олимларнинг кашфиётларига асосланган. Бироқ, юқорида айтилганидек, уларнинг ҳеч бирига 100% таяниш тавсия етилмайди.\nТурли кҳил тузламалар, қовурилган картошка каби таомларга, яни қовурилган ва аччиқ таомларга кўнгил кетса, у ҳолда ўғил туғилиши еҳтимоли юқори бўлади.\nКўпгина аёллар уруғлантиришдан олдин ҳуш кўрилган таомнома унинг яқин келажакдаги ҳомиласи қай жинсда бўлишига тасир қилиши мумкинлигини такидлашади:\nКўпроқ сут маҳсулотлари, бодринг, бақлажонлар, сабзи, лавлаги, нўкҳат, қалампир, ширинликлар ва ёнғоқларга афзаллик берганлар, екзотик мевалар, картошка, қовун ва олкҳўриларни ҳуш кўрмадингизми? Унда табриклаймиз, сизда 80% еҳтимоллик билан қиз фарзанд бўлади;\nКартошка, қўзиқорин, гўшт, гилос, ўрик, апелсин, банан, шафтоли, кҳурмо ва шўр овқатларни севувчилардан одатда ўғил болалар туғилади.\nҚон янгиланиш назариясига кўра, еркакларда ҳар 4 йилда, аёлларда еса ҳар уч йилда бир марта қон «янгиланади». Ўғил фарзанд туғилиши еҳтимоли окҳирги бўлиб отасининг қони янгилаган жуфтликларда юқорироқ бўлади. СҲу сабабли, уруғлантириш содир бўлган вақтдаги ота-онанинг ёшига қараб, ҳомиланинг жинсини такҳмин қилиш мумкин. Қуйидаги онлайн тест бунда сизга яқиндан ёрдам беради.\nЗамонавий тиббиёт организм ичини унга шикаст етказмаган ҳолда ўрганиш имконини беради. Бундай усуллар ичида етарлича кенг тарқалганларидан бири ултратовушли текширув ёкҳуд УТТ ҳисобланади. Ҳомила жинсини ҳомиладорликнинг 20 ҳафтасига келиб аниқ билиб олиш мумкин. Бунда ҳомила керакли равишда — ўғил-қизлиги аниқланадиган томони жойлашган бўлиши талаб етилади.\nКўпинча она қорнида у айланади, ёпилиб олади ва жинсий азоларини ўрганишга тўсқинлик қилади. СҲу сабабли кҳатолик еҳтимоли оз бўлсада мавжуд.\nЕрта муддатларда, масалан ҳомиладорликнинг 11-ҳафтасида жинсни 30% ҳолларда тўғри аниқлаш мумкин. Ривожланишнинг бу босқичида ўғил ембрионларда киндик дўнгчаси қизларникига нисбатан бироз юқорироқ жойлашган бўлади. Кейинги муддатларда фарқ сезиларлироқ бўла бошлайди ва олдиндан башорат қилиш еҳтимоли ортади: 12 ҳафтада — 46%, 13-ҳафтада — 80%.\nОнанинг ташқи кўриниши бўйича\nАгар чиройли кўринсангиз, кўзларингиз порлоқ, сочларингиз жилвакор, юзингиз териси ўзидан нур таратса, демак, фарзанд ўғил бўлади.\nКўзгудаги кўринишингиз қувонарли бўлмаса, юзингизда пигментли доғлар пайдо бўлса, бурун ўткирлашса, сочларингиз кҳиралашиб, мўрт бўлиб қолса, демак, сизда гўзал қиз фарзанд бўлади.\nКҳалқ орасида «қиз фарзанд она ҳуснини тортиб олади» деган гап бор. Қайғуга ўрин йўқ, фарзанд туғилгандан сўнг ташқи кўринишингиз нормал ҳолатга қайтади.\nУшбу ҳомила жинсни аниқлаш жадвали қадимги кҳитойлик шифокорлар томонидан келажакдаги монаркҳларнинг жинсини режалаштириш учун ишлаб чиқилган. Бу календар енг аниқлардан бири ҳисобланади. Буни аниқлаш учун бўлажак онанинг ёши ва уруғлантириш содир бўлган ойни билиш кифоя.\nОвулятсиядан сўнг бўлган бўлса — ўғил бола.\nҲомила жинсини билиш учун кҳалқона усуллар\nУй шароитида текшириб кўриш мумкин бўлган қуйидаги усуллар қадимдан буён кҳалқ орасида кенг тарқалган.\nИримлар иримлигичаю, лекин кўпинча улар илмий далилларга қараганда якҳшироқ малумот бера олади. Масалан, қадимда доялар туғилмаган боланинг жинсини онанинг қорни шаклига қараб айтиб бера олишган.\nАгар ҳомиладор аёлнинг қорни дўппайган ва кҳудди копток яширгандай чиқиб турса, унда ўғил;\nҚорин шакли текисроқ ва дўппайиш тенг тақсимланган ҳолда бўлса, қиз кўришидан дарак\nОта шажараси усули\nЯқинда америкалик олимлар ўзларининг бир тадқиқотлари натижаларини елон қилишди. Унга кўра ҳомиладорликда боланинг жинси отанинг генетикасига боғлиқ. Улар такҳминан 1000 Америка ва Европалик оила насабномасини таҳлил қилишди ва аждодларида кўпроқ еркаклар бўлган оталардан ўғил бола фарзандлар туғилиши еҳтимоли юқорироқ еканлигини аниқлашди.\nОнанинг насабномаси ҳомиланинг жинсига тасир қилмайди.\nТажрибали акушер-гинекологлар чақалоқнинг жинсини унинг юрак уриш тезлиги билан аниқланиши мумкинлигини такидлашади.\nҚиз ҳомилаларда екҳокардиография давомида юракнинг уриши дақиқасига 126 марта;\nКанадалик тадқиқотчилар ҳомила жинсига аёлнинг қон босими ҳам тасир қилишига ишонишади.\nПред. Кҳомиладорликда жинсий алока\nСледующая Эгизак ҳомиладорлик белгилари


Тошкент марказий кўчаларида бўлиб ўтган веломарафон якунланди (фото) — Sof.uz\nТошкент марказий кўчаларида бўлиб ўтган веломарафон якунланди (фото)\n9.11 17:42 118 Спорт\nБугун Тошкент шаҳрининг марказий кўчалари бўйлаб ҳаваскор велосипедчилар ўртасида веломарафон бўлиб ўтди. “Ҳумо арена” муз саройи ҳудудидан старт олган тадбир ҳаваскор ва профессионал велосипед ҳайдовчиларини бир ерга жамлади.\n8 км масофага ҳаракатланишни амалга оширган иштирокчилар орасида йигит ва қизлар билан бир қаторда ёши улуғ спорт ихлосмандларини ҳам кўриш мумкин бўлди.\n400 нафар иштирокчилар орасида 10 дақиқа ичида биринчилар қаторида етиб келган Николай Ильин эркаклар ўртасида биринчи ва Светлана Исаева аёллар орасида етакчиликни қўлга киритди. Ғолиблар эсдалик совғалари билан тақдирландилар.\nАввалроқ, Тошкентда 14:30 дан 16:00 гача веломарафон ўтказилиши муносабати билан баъзи кўчаларнинг бир қисми транспорт воситалари учун вақтинча ёпилишини маълум қилган эдик.\nБугун, 06:39 92\nКеча, 23:41 47 Ўзбекистон\nКеча, 23:35 41 Ўзбекистон\nКеча, 23:22 734 Ўзбекистон\nКеча, 23:06 411 Ўзбекистон


Шоҳжаҳон Эргашевнинг навбатдаги жангидан қандай натижа кутмоқдасиз? (Мухлислар фикри)\n12 январь, 2020, 16:26 970\nУнинг ғалабаси эътироф этилмоқда.\nХабарингиз бор, сайтимиз орқали юртдошларимиз жанги аввалидан ўзига хос сўровнама ўтказиб, мухлисларнинг фикр-мулоҳазалари билан ўртоқлашар эдик. Яна бир бор, бундай ишни амалга оширмоқдамиз. Бу сафарги сўровномамиз мағлубиятсиз одимлаётган юртдошимиз Шоҳжаҳон Эргашев билан боғлиқ... Маълумки, ушбу боксчимиз 17 январь куни Aндриан Эстрелла билан навбатдаги жангини ўтказади.\nБиз мухлисларга Шоҳжаҳон Эргашевнинг навбатдаги жангидан қандай натижа кутмоқдасиз ва у чемпион Жош Тэйлор билан тўқнаш келишга тайёрми, дея савол билан мурожаат қилдик. Қуйида баъзи фикрларни эътиборингизга ҳавола этамиз.\nЖалол Аҳмедов (Жиззах) – талаба\nШоҳжаҳон Эргашевнинг жанги аслида Кит Ҳантерга қарши WBA регулар( мунтазам) чемпионлик жанги элиминатор мақомида 10 январда бўлиши керак эди. Aммо, жанг Кит Ҳантер томонидан жароҳат сабабли бекор қилинди ва қисқа вақт ичида рақиб сифатида унга Aндриан Эстрелла танланди. Aлбатта, бу боксчи анча тажрибали лекин рейтинг борасида мақтана олмайди. Шоҳжаҳон билан таққослаганда анча кучсизроқ...\nОчиқ жангга киришмайдиган ва ҳужум вақтида чуқур ҳимояга кириб оладиган боксчи. Менимча 17 январь кунги жанг 5 раундгача чўзилмаса керак. Мазкур тўқнашув Эргашевнинг ғалабаси билан якунланишини кутмоқдаман. Шу вазнда WBA ва IBF йўналиши бўйича жаҳон чемпиони 16 та жанг ва барчасида ғалабага эришган Жош Тейлор билан эҳтимолий жанг ҳақида тўҳталсак, Тэйлор кейинги жангини апрелда IBF йўналишида расмий даъвогарга, ундан сўнг WBC ва WBO чемпиони Хосе Рамирес ва Виктор Постол жанги ғолибига қарши мутлоқ чемпионлик учун ўтказиши кутилмоқда. Қолаверса WBA йўналишида ҳам даъвогар тайёр.\nШундан келиб чиқиб, Шоҳжаҳон Эргашев ва Жош Тейлор жангини 2020 йилда ташкил қилишни ҳеч қандай иложиси йўқ. Шунингдек, Тейлор жуда кучли ва техникаси анча юқори бўлган боксчи... Вазиятга реал қарасак Шоҳжаҳон ҳали бу даражадаги жангга тайёр эмас! Лекин албатта вақт давомида ўз устида ишлаб, бу жангни ташкил қилишга ҳаракат қилиб кўриш мумкин.\nБиз мухлислар ҳам бундан ҳурсанд бўлар эдик. Бу ерда асосий иш промоутерларга ҳам боғлиқ. Ўйлаймизки Salita Promotion аста-секин савияли жанглар ташкил қилиб беради. Нима бўлганда ҳам биз Шоҳжаҳон Эргашевга омад тилаймиз ва қўллаб қувватлаймиз!\nЖасурбек Мамадсолиев (Қорақалпоғистон республикаси)\nШоҳжаҳон Эргашевни навбатдаги яъни, Aдриан Эстерелла билан жанги ҳақида нима дейишимиз мумкин. Бу жанг ҳам аввалгиларидек муддатидан аввал якунланиш эҳтимоли юқори... Узоғи билан жанг 3 ёки 4 раунд давом этса керак. Энди WBA ва IBF чемпиони Жош Тейлор билан жанг борасида тўхталсак, менимча бу тўқнашув ҳали бери бўлмайди. Айниқса, жорий йил бунинг имкони йўқ. Чунки Жош Тейлорни икки йўналишда ҳам мажбурий даъвогар кутяпти. Яна WBC ва WBO чемпиони Хосе Рамирес билан рингга кўтарилиш эҳтимоли бор. Шунинг учун, Шоҳжаҳон Жош Тейлор билан тез орада жанг қилолмайди.\nВоҳид Исмоилов (Андижон) – тадбиркор\nШоҳжаҳон бу рақибини ҳам узоққа олиб бормайди. Иккинчи раундда нокаутга учратади. Тэйлор билан жангга ҳам тайёр. Унга ҳам бемалол бас кела олади. Тўғри, у ажойиб техникага эга эканлиги сир эмас. Лекин, боксда ҳар қандай воқеа юз бериши мумкин. Албатта, юртдошимизни қўллаб-қувватлаймиз. Тўғриси, биз уларга мотивация, куч берамиз. Майли, рақибига қарши жангда ҳар қандай ҳамюртларимизни имконияти пастроқ бўлсада, уларга ишонишимизни изҳор этасак, қўлласак, уларнинг кучига куч қўшилади. Шоҳжаҳон дуч келганини урасан... Газини бос!\nБекзод Низомиддинов (Андижон) - талаба\nШоҳжаҳон Эргашев Эстреллани 6 ёки 7-раундда нокаутга учратса керак. Тейлор ҳақида гапириш ҳозирги кунда абсурд.\nСухроб Бўриев (Қашқадарё) - талаба\nШоҳжаҳон Эргашев ва Aдриан Эстрелла жанги ҳақида фикр билдирадиган бўлсам, катта эҳтимол билан жанг тўлиқ давом этмайди. Шоҳжаҳон нокаут ёки техник нокаут билан ғалаба қозонса керак. Жош Тейлор билан жанг борасида тўхталсак, Шоҳжаҳон 100 фоизга тайёр деб ҳисоблайман.\nДилмурод Эраҳмедов (Андижон) – инженер\nШоҳжаҳонни ғалабасига ишонаман. Бу рақибини ҳам муддатидан аввал мағлуб этади. Жош Тейлор эса, анчагина жиддий рақиб ҳисобланади. Албатта, бу жангни тез орада бўлиши имконсиз. Юртдошимизнинг промоутерларига боғлиқ бу масала. Агар, бу жанг амалга ошса, жуда хурсанд бўлардик. Тўғриси, Шоҳжаҳон услубига ранг-баранглик қўша олса, бемалол Тейлорни ҳам мағлуб эта олади.\nАссалому алекум хаммага Шохжохон Эргашев албатта галаба козонади чунки ундан кура анча профисонал даржада хозирда анча кучли таййоргарлик курмокда тугри ракибди кучсзи булмайди шундай булсада Хозирда Шохжохон Эргашев галаба килишга мажбур яни унга маглубият бегона ва ярашмеди у албатта галаба козониб юртимиз байрогини чуккиларга кутаришига ишонаман Шох Брат удачи на всегда ✊\nЁши ўтаяпти тезроқ чемпионлик камари учун жангларда қатнашиши шарт.... ҳаммаҳам пакяо ёки мейвезр бўлаолмайди


Эрдўғон партияси маҳаллий сайловларда жиддий зарбага учради — Minbar\nЭрдўғон партияси маҳаллий сайловларда жиддий зарбага учради\n1 апр 13:14 2 дақиқада ўқийсиз Янгиликлар\nРажаб Тоййиб Эрдўғоннинг Адолат ва тараққиёт партияси (АКП) Туркиядаги маҳаллий ҳокимият сайловида катта шаҳарларни қўлдан бой берди. 16 йил давру даврон сурган ҳукмрон партия учун бу жиддий муваффақиятсизликдир.\nКамолчилар партияси бўлмиш Жумҳурият халқ партияси (ЖХП) номзоди Мансур Яваш Туркиянинг пойтахти Анқарада тўлиқ ғалаба қозонган. ЖХП, шунингдек, Туркиянинг учинчи катта шаҳри Измирда ҳам ютган.\nИстанбулда, Марказий сайлов комиссиясининг энг сўнгги маълумотларига кўра, ЖХП номзоди Икром Имомўғли етакчилик қилмоқда. Лекин АКП партияси ҳам, ЖХП ҳам Истанбулдаги сайловда ютганини даъво қилишмоқда. ЖХП номзоди Икром Имомўғли рақибидан 28000 кўп овоз олганини, АКП номзоди, собиқ бош вазир Бинали Йилдирим 4000 кўп овоз олганини иддао қилган. Ҳар икки номзод ҳам 4 млн атрофида истанбулликнинг овозини олгани айтилган. Эрдўғон тарафдорлари олдида чиқиш қилар экан, АКП Истанбулда ҳам мағлуб бўлиши эҳтимолига шама қилган. “Гарчи халқимиз уларга шаҳар ҳокимлигини берган бўлса ҳам, вилоятларни АКПга беришди”, – деган Эрдўғон.\nБу нега муҳим?\nАКП мамлакатнинг 12 катта шаҳридан 7 тасини қўлдан бой берди. Хусусан, энг катта иқтисодий марказлар АКПга қарши овоз берган. Ўзини бизнеспарвар деб биладиган партия учун бу катта муаммо.\nИстанбул Европанинг энг катта шаҳри бўлиб, сайловда овоз бериш ҳуқуқига эга 10 млн одам яшайди. Туркиянинг 20 фоиз аҳолиси айни шу шаҳарда.\nТуркия сиёсатида муҳим роль ўйнаган ўнлаб сиёсатчилар айнан Истанбулда карьерасини бошлашган. Эрдўғоннинг ўзи 1994 йили Истанбул ҳокими бўлган ва шу даврда бутун Туркияга танилган, кўпчиликнинг эътиборига тушган. Кўпчилик мутахассислар Истанбулни олишни бутун Туркияни олиш деб ҳисоблайдилар.\nБу сайловларнинг фавқулодда натижаси яна бир жиҳати билан жуда муҳим. Юз минглаб одамлар қамалган, мухолиф ОАВ тарқатиб юборилган, мавжуд ОАВнинг 90 фоизи Эрдўғон ва унинг иттифоқчиларини қўллаб келаётган бир пайтда бундай натижалар жамиятда чуқур ихтилоф борлигини англатади.\nТуркия маҳаллий сайловлар\n18 апр 10:14 1 дақиқада ўқийсиз\n13 июл 11:11 1 дақиқада ўқийсиз


Термиз туманидаги “Сурхон-керамикс”да O‘zLiDeP БПТ тузилди | O'zLiDeP\nТермиз туманидаги “Сурхон-керамикс”да O‘zLiDeP БПТ тузилди\nТермиз туманидаги “Сурхон-керамикс” МЧЖда керамика маҳсулотлари, кафель ва ўтга чидамли ғишт ишлаб чиқарилади. Айни чоғда корхонада кунига 30 тонна ўтга чидамли ғишт, 1000 квадрат метр кафель ишлаб чиқарилмоқда. Эътиборли жиҳати, бу берда 120 нафар фуқаро доимий иш билан банд.\nОлий Мажлис Қонунчилик палатаси Спикери ўринбосари, ЎзЛиДеП фракцияси раҳбари А.Хаитов сайловчилар билан учрашуви доирасида мазкур корхонада ҳам бўлиб, ишчи-ходимлар билан суҳбатлашди.\nЮзма-юз мулоқотлар чоғида ишчилар ва тадбиркорлар ўз фикр-мулоҳазаларини айтди. Халқ вакили билдирилган таклифларни қўллаб-қувватлаб, уларни амалга оширишга ёрдамга тайёрлигини билдирди.\n“Сўнгги йилларда мамлакатимизда аҳолини бизнес билан шуғулланишга фаол жалб қилишга алоҳида эътибор қаратилиб, тадбиркорлик фаолиятини бошламоқчи бўлган фуқароларга турли имтиёз ва қулайликлар яратилмоқда. Нега деганда, тадбиркор нафақат ўз оиласини, балки эл-юртни ҳам боқади, кўплаб иш ўринлари яратади. Тўплаган пули, мол-мулкини янги иш очишга сарфлайди, аҳолини иш билан таъминлайди, ҳудудни обод қилади. Мазкур учрашувни ташкил этишдан кўзланган мақсад ҳам муаммоларни ўрганиш ва ҳал қилишга ёрдам беришдан иборатдир”.\nУчрашувда жамият қошида ЎзЛиДеПнинг бошланғич партия ташкилоти ташкил этилиб, корхона ишчи-ходимларидан 10 нафари партия сафига қабул қилинди.\nСпикер ўринбосари А.Хаитовнинг сайловчилар билан учрашувлари Термиз туманидаги “Нурафшон” маҳалласида барпо этилаётган “Ёшлар меҳнат гузари”да давом этди.\nАйтиш жоизки, давлатимиз раҳбарининг 2018 йил 27 июньдаги фармони билан тасдиқланган “Ёшлар – келажагимиз” давлат дастури ижроси доирасида бунёд этилаётган гузар тумандаги кўплаб ёш йигит-қизларни ўз бағрига олади. Эътиборлиси, бу ерда тикувчилик, озиқ-овқат маҳсулотлари, китоблар дўкони, гўзаллик салони, мобил алоқа воситалари таъмири, соғломлаштириш маркази каби ўндан ортиқ шохобчалар аҳолига хизмат кўрсатади.\nА.Хаитов бу ерда меҳнат қиладиган ўғил-қизларнинг тадбиркорлик фаолиятини йўлга қўйиб олишларида амалий ёрдам беришини ҳамда ҳудудда бизнес сирларини ўргатувчи ўқув-марказ ташкил этиш бўйича зарур тавсиялар берди.


Австрияда мушук бутунбошли оилани қутқариб қолди\n20:14 / 24.12.2016\nАвстриянинг Брегенц шаҳрида мушук бутун оилани қутқариб қолди. Жонивор хонадонда рўй берган ёнғин пайтида уй эгаларини уйғотган ва уларнинг ҳаётини сақлаб қолган.\nORF телерадиокомпаниясининг хабар беришича, олов ёнаётган шамдан келиб чиққан. Уни фуқаролар уйқудан олдин ўчиришни унутишган. Натижада хонадонда йирик ёнғин келиб чиқди ва у тезликда барча хоналарга тарқади.\nМушук эса тунги соат иккиларда оловни кўриб, ухлаётган эгасининг ёнида баланд товушда миёвлай бошлади. Аёл уйғониб кетиб, ўт домидан уч фарзандини олиб чиқишга муваффақ бўлди. Тўрт киши, шунингдек жонивор жароҳат олмаган.\nВоқеа жойига етиб келган ўт ўчириш хизмати ходимлари тезлик билан ёнғинни бартараф этишди, бироқ квартира яшашга яроқсиз ҳолатга келган.\nҚутқарилган оила ва қаҳрамон-мушук вақтинча қариндошларникига жойлаштирилди.\nёнғин Австрия мушук


Бу ерда фидойи инсонлар ишлайди\nЖорий йилнинг 1 августидан бошлаб Зангиота туманидаги “Назарбек” санаторийси коронавирус билан касалланганларни даволашга ихтисослаштирилиб, беморларни қабул қилиб келмоқда.\nМиллий гвардия қўмондонлиги, Соғлиқни сақлаш вазирлиги, Тошкент вилояти ҳокимияти мутасаддилари ҳамкорлигидаги саъй-ҳаракатлар натижасида даволаш комплексида барча зарурий шароитлар яратилган. 350 ўринга эга санаторийда бугунга қадар 1 808 киши даволаниб, ўз уйларига кузатилди.\nБу албатта, Тошкент тиббиёт академияси кафедра мудири, тиббиёт фанлари доктори, профессор Октябрь Тешаев раҳбарлигидаги тиббиёт ходимларининг меҳнати самарасидир.\nШу муносабат билан Миллий гвардия қўмондонлиги раҳбарлари “Назарбек” санаторийсидаги шифокорлар билан учрашиб, яратилган шароит, камчилик ва таклифлар юзасидан фикр алмашишди.\nБеморларни даволашда тиним билмай хизмат қилаётган мутахассисларга миннатдорчилик билдирилиб, ташаккурнома ва қимматбаҳо совғалар берилди.


Буйрак паренхимасидаги найчаларида тўсиқ юзага келиб пешоб йиғилиши туфайли улар кенгаяди ва кейинчалик шу ерда сувли пуфакчалар пайдо бўлади. Улар хавфсиз бўлиб, ўзида шаффоф суюқлик сақловчи думалоқ ёки чўзинчоқ шаклдаги юпқа қобиқ билан қопланган бўлади.\nТуғма ва орттирилган\nБуйракдаги пуфакчаларни икки турга ажратиш мумкин. Уларнинг туғма тури ҳомиладорлик даврида буйрак ривожланишидаги нуқсон сабабли юзага келади. Касалликнинг келиб чиқишига ирсий омиллар ҳам таъсир қилади.\nОрттирилган тури эса буйрак касалликлари натижасида кейинчалик юзага келади.\nБу хасталикнинг солитар (ягона), мультикистоз (бир нечта шишларнинг бир буйракда бўлиши), поликистоз (икки томонлама шишлар), дермоид (туғма) турлари мавжуд.\nУзоқ вақт сезилмайди\nЯгона пуфакчалар узоқ вақт давомида сезилмаслиги ва тиббий текширувлар вақтида ёки асоратланганда аниқланиши мумкин. Хасталик зўрайганда беморда буйрак соҳасидаги оғриқлар, белдаги оғирлик ҳисси ва ноқулайлик, пешобда қон бўлиши ва артериал қон босими кўтарилиши кузатилиши мумкин. Буйракларда оғриқ бўлиши пуфакчанинг буйрак қопламасини кенгайтириши оқибатида келиб чиқади. Белдаги оғирлик ва ноқулайлик пуфакча суюқлигининг пастга тортиши, буйракларда қон айланиши ва пешобнинг димланиши ҳисобига пайдо бўлади. Пешоб димланиши ҳисобига қўшимча юқумли асоратлар ҳам кузатилиши мумкин.\nПоликистоз ҳам узоқ вақт клиник белгилар бермаслиги мумкин. Бемор ёши улғайиши ва пуфакча ўлчамларининг катталашиши билан буйрак фаолияти бузилиши ва касаллик белгилари кучайиши кузатилади.\nБу хасталикни ташхислашда ультратовуш текшируви усули яхши самара беради. Қолаверса, доплерография буйракдаги қон оқимини текширишда, контрастли рентгенологик текширув усули буйрак фаолиятини, пуфакча жойлашувини аниқлашга ёрдам беради. Хавфли ўсмаларга ёки пуфакча ичида ўсмага шубҳа бўлганда, компьютер томография ва магнитно-резонанс томографияси усуллардан фойдаланилади.\nАгар пуфакчалар ҳажми катта бўлмаса ва ҳеч қандай касаллик белгилари кузатилмаса, бемор доимий кузатувга олинади. Пуфакчалар ҳажми тез катталашганда, буйрак тўқимасини эзиб, пешоб димланганда, оғриқ сезилганда ва қон босими пуфакчалар ҳисобига ошганда даволашга кўрсатма берилади.\nКузатув йилига бир-икки марта олиб борилади. Унда УТТ, пешоб таҳлили ва кўрсатмалар бўйича бошқа қўшимча текширувлар ўтказилади.\nБуйрак пуфакчаларини даволашда лапароскопик ва анънавий жарроҳлик усуллари қўлланилади.\nБу хасталикнинг олдини олишда соғлом турмуш тарзига риоя қилиш, доимий равишда жисмоний ҳаракат билан шуғулланиш жуда муҳим. Шунингдек, сурункали ва юқумли касалликларни даволаш, тиббий кўрикдан мунтазам ўтиб туриш тавсия этилади.\nРеспублика ихтисослаштирилган урология илмий-амалий тиббиёт маркази шифокори


19:31 / 21.07.2020\nКоронавирусга қарши кураш штаби аъзоси Барно Одилова Тошкент шаҳрида коронавирусга қарши кураш бўйича ишлар қандай ташкил этилаётгани ҳақида ахборот берилди.\n«Бирламчи тиббий-санитария ёрдами муассасалари – Тошкент шаҳридаги 74та кўп тармоқли марказий ва оилавий поликлиникалар аҳолига кеча-ю кундуз фаолият юритиш тизимига ўтказилди. Тиббиёт ходимлари 12 соатлик иш режимига ўтказилди (8:00-20:00гача ва 20:00-8:00 гача).\nҲар бир поликлиникада микроучасткалар ташкил қилинди, микроучасткага масъуллар бириктирилди ва уларнинг асосий вазифаси сифатида қуйидагилар белгиланди:\n– хонадонларга телефон қўнғироқ қилиш, ҳолидан хабар олиш;\n– касалликларни эрта аниқлаш ва саралаш (амбулатор ёрдам учун, лабораторияга, шифохонага);\n– аниқланган муаммоларни жойида ҳал қилиш.\nБунинг учун Тошкент шаҳар поликлиникалари 750 дона мобил телефон билан таъминланди ва ҳар бир оилавий поликлиникада тун-у кун фаолият юритадиган колл-марказ шароити яратилди.\nАмбулатор-поликлиника тизимида фаолият юритаётган тиббий ходимлар меҳнатини рағбатлантириш мақсадида Тошкент шаҳар ҳокимлиги томонидан:\n– тиббиёт ходимлари жамоат транспорти ҳаракатланмаган пайтда келиб-кетиши учун автотранспорт ажратиш;\n– аҳоли билан телефон орқали мулоқотни яхшилаш мақсадида ҳар бир оилавий поликлиникага 3тадан стационар телефон ва қўшимча мобил телефонлар билан таъминлаш;\n– мобил гуруҳлар учун қўшимча транспорт ажратиш масалалари ҳал қилиниши тайинланди.\nКасаллик белгилари пайдо бўлган ёки текшириш натижасида ковид ташхиси қўйилган беморлар поликлиникага мурожаат қилишлари керак.\nШу билан бирга, мобил телефондан хонадонга қўнғироқ қилаётганда мавжуд муаммолар аниқланганда беморлар ичидан шамоллаш белгилари борлари саралаб олинади. Шамоллаш белгилари аниқланган беморларга умумий амалиёт шифокори (УАШ) томонидан хабар олиниб, тегишли даво муолажалари қилинади. Касаллик тасдиқланган, касалликнинг аломатсиз ёки енгил шакли бўлгани учун уйда даволаниши режалаштирилган беморларга поликлиника томонидан мобил бригада юборилади.\nМобил гуруҳ беморга назорат режасини тузади, тегишли дориларни беради, оила аъзоларига кун тартиби ва санитар-гигиеник талабларни тушунтиради. Беморнинг ҳолатига кўра, 1 кунда 1 марта ёки 2 кунда 1 марта кўрикни амалга оширади. Бошқа пайт УАШ ҳар куни 2-3 марта телефон орқали боғланади», – деди Барно Одилова 21 июль куни АОКАдаги брифингда.\n«Пневмонияга чалинмаслик учун ҳар куни нафас машқларини бажариш, жисмоний ҳаракатни кўпайтириш талаб этилади» – шифокор тавсияси\n«Вирус блокатор организмга ҳаво-томчи йўллари ва тери орқали вирусларни кириб келишидан тўлиқ ҳимоя қила олмайди» – эксперт


Абдулҳай Шораҳматов: "У ҳақиқий эркак!"\n22 ноябрь, 2020, 21:17\nТеглар:Профессионал бокс | Польша\nҲамюртимиз навбатдаги жангини ўтказди.\nАбдулхай Шораҳматов профессионал боксда иккинчи жангини ўтказди.Польшанинг Гнев шаҳрида "Queensberry Polska" промоутерлик компанияси томонидан ташкил қилинган жанг кечасида Шораҳматов мезбон Роберт Ниедзвиедскига қарши рингга кўтарилиб, иккинчи раундда техник нокаут эвазига ғалабани қўлга киритган эди.\nЖанг якунланганидан кейин фаолиятига оид саволларга жавоб берди.\n“Раҳмат. Махаллий халқ бизни илиқ кутиб олди. Муносиб рақиб эди. У бунданда яхши жангларга лойиқ. Яратган унга омадлар берсин. У рингга қўрқмай, жанг қилгани чиқди. У ҳақиқий эркак! Жуда чиройли жанг бўлди. Фақат мақтовлар айтиш мумкин. Биз фаолиятимизни эндигина бошладик. Мени Мариуш Енджейвски ва мураббий Фёдор Лапин "Queensberry Polska" промоутерлик компаниясига таклиф қилишди. Биз Англияни, кейинчалик эса, бутун дунёни забт этамиз!”- деди Шораҳматов.\nМаълумот учун, у биринчи жангида филиппинлик Бенжио Эбидон нокаутга учратганди.\nВидео Абдулҳай Шораҳматов рақибини қай тарзда мағлуб этди?(Видео)\n40 ёшли ўзбек боксчиси яна жанг қилади


Ҳафта давомида сизни нима кутмоқда? 15-21 январь - Darakchi\nҲафта давомида сизни нима кутмоқда? 15-21 январь\nМУНАЖЖИМЛАР БАШОРАТИ 15.01.2018, 09:30\nУшбу ҳафта кўп ишларни беихтиёрий равишда амалга оширасиз. Бу яқинларингиз билан муносабатингизга соя солишини мумкин. Шунинг учун мулойим ва сабрли бўлинг. Айниқса, фарзандларингиз бўлса, уларнинг илтимосларини сўзсиз рад этишга шошманг. Моялиявий масалаларда ҳам бир-икки муаммо чиқиши, яъни харажатларингиз кўпайиб, уларга пулингиз етмай қолиши мумкин.\nҲафта аввалида иш борасида ҳамкорингиз ёки оилавий муносабатларда турмуш ўртоғингиз билан жиддий мавзуларда суҳбатлашишдан, бирор қарорга келишдан эҳтиёт бўлиб туринг. Суҳбатларингиз омадли якунланмаслиги мумкин. Ечимини кутиб туролмайдиган муаммоларингизни ҳам бироз ҳовурнигидан тушганингиздан сўнг ҳал қилишга киришганингиз маъқул.\nБироз ҳордиқ оладиган пайтингиз келди. Қалтис ҳаракталардан, бирор сурункали касаллик хуружига сабаб бўлувчи маҳсулотлар тановулидан сақланинг. Кучингизни аҳмоқона баҳсларга сарфламанг. Хуш кўрмайдиган кишилар билан ўзингизни мажбурлаб муносабат қилманг. Кўнгилингиз оғригани қолади. Умр йўлдошингизнинг меҳри, эътибори эса чексиз қувонч бағишлайди.\nКўнгилингиз янгилик тусаяпти, қизиқ ва юракка яқин инсонлар билан учрашишни истаб қоласиз. Кайфиятингизнинг хушлигини ишдаги майда-чуйдалар бузмаслигини учун раҳбарият билан гаплашганда хушмуомала бўлинг. Оилангиз даврасида қувончли воқеалар юз бериши кутилмоқда. Балким болаларингиз мактаб, ўқишда бирор ютуққа эришиб, кўксингизни фахрга тўлдирар.\nИчки овозингизга қулоқ тутиб, бирор ишда таваккал қилмаганингиз маъқул. Яхшиси, ақл билан йўл тутинг ҳар қандай масалада. Ҳафта охирида яқинларингиз сизни хушнуд қилади. Умр йўлдошингиз билан муносабатларингиз илиқлашади. Тадбиркорликни йўлга қўйган бўлсангиз, даромаданигиз ошади. Фақат қўлингиздаги мўмай даромадни ҳавога совуришдан эҳтиёт бўлинг.\n«Сунбула»лар йўл ҳаракатида, техник воситалардан фойдаланаётганда эҳтиёткор бўлишлари, қоидаларга амал қилишлари шарт. Мукофот пули беришлари ёки ундира олмаётган қарзингизни қайтаришлари мумкин. Натижада кўпдан бери олишни мўлжаллаётган керакли бирор буюмингизни харид қилиш имкони туғилади. Балким жуфтингизга ёки кўнгил қўйган инсонингизга нимадир совға қиларсиз.\nАгар иккинчи томоннинг, дейлик, раҳбарингиз, ҳамкорингиз ёки турмуш ўртоғингизнинг фикрига қулоқ тутмас экансиз, сизнинг ҳам истакларингиз жавобсиз қолаверади. Ҳаётингизда муҳим ўрин тутган шахслардан бири билан тортишиб қолсангиз, аразни узоқ чўзмай, ярашиб олинг. Дам олиш кунлари оилавий сайрга чиқишни таклиф этамиз.\nПринципларингизни бироз четга суриб қўйишингизга тўғри келадиган вазиятлар юз бериши мумкин. Ахир оилада кимдир нимагадир ён босмаса, бўлмайди. Иш фаолиятингизда эса енгиллик ҳис қиласиз. Бунга раҳбарият билан муносабатларингизнинг илиқлашгани сабаб. Кўнгилдан ишлаётганингиз учун ҳаммаси осон кўчаётганлиги шубҳасиз.\nСурункали касалликларинг олдини олиш учун халқона даво чораларини қўллашга эринманг. Юқумли касалликлар юқтириб олишдан эҳтиёт бўлинг. Чунки иммунитетингиз пасайган. Ишда эса имониятларингизга қараб йўл тутинг. Бўйнингизга кўп вазифа олиб олманг. Аразлашганларингиз билан ҳам ярашиш фурсати келди. Қайсарлик қилиб, вақтни қўлдан бой берманг.\nФарзадларингиз хулқ-автори сизни қониқтирмаётган бўлса, танбеҳ, жаҳл қилиш, қўрқитиш билан бирор яхши натижага эриша олмайсиз. Яхшиси улар билан самимий ва дилдан гаплашинг. Нега бундай бўлаяпти, шунинг сабабини аниқланг. Кейин қизиқишларидан келиб чиқиб руҳлантиринг. Молк-мулк масаласида ҳал қилишини кутилаётган ишларингиз ўз ечимини топади.\nБировларниг ишига аралашмаганингиз маъқул. Ҳамманинг ўз муаммоси, ўз ҳақиқати бор. Дўстона маслаҳатингизни ҳам нотўғри тушуниб қолишлари мумкин. Сиз муҳокама деб ўйлаётганингиз ғийбат бўлишини ҳам ҳеч гапмас. Шахсий ҳаётда янги эшиклар очилиши кутилмоқда. Агар бирор янги соҳа ёи ҳунар ўрганишни дилингизга туккан бўлсангиз, айнан ҳозир отни қамчиланг.\nРежа билан иш қилсангиз, ютқазмайсиз. Яна оғзингизга маҳкам бўлиш ҳам тавсия этилади. Айниқса, синашта бўлмаган кишиларга сирингиз, дилингиздагиларни тўкиб солманг. Омадли шартномалар имзолишингиз ҳам кутилмоқда. Ҳафта сўнгида умр йўлдошингиз ёки севганингиз билан ўртанигиздаги ришталар янада мустаҳкамланиб, бу кўнгилингизга хотиржамлик бахш этади.


Жирафа жаҳон енгил атлетика эстафетасининг тимсоли бўлди - hudud24.uz\n2021, 09-Mart | 16:45\nБош саҳифа Янгиликлар Спорт Жирафа жаҳон енгил атлетика эстафетасининг тимсоли бўлди\n13:20 / 07-01-2021\nЖирафа Лунани бу йил Силезияда (Польша) бўлиб ўтадиган жаҳон енгил атлетика эстафетасининг расмий тимсоли сифатида тақдим этилди.\nЛунани моҳият жиҳатидан тимсоллар жамоасининг “сардори” бўлади ва унга 2021 йил 1-2 май кунлари жаҳон эстафетаси бўлиб ўтадиган “Slaski” стадионидан атиги бир километр узоқликдаги Силезия ҳайвонот боғидан яна учта жирафа қўшилади.\n«Silesia-21» жаҳон эстафетаси Олимпия ўйинлари ҳамда 2022 йилда Орегонда бўлиб ўтадиган енгил атлетика бўйича жаҳон чемпионатида иштирок этиш ҳуқуқини қўлга киритишнинг сўнгги имкониятларидан бири бўлади.\nЕнгил атлетиканинг жаҳон эстафетаси ҳисоб бўйича бешинчиси ва Европада ўтказиладиган илк мусобақа бўлади. Унинг аввалги мезбонлари Багам ороллари (3 марта) ҳамда Япониянинг Йокогама шаҳарлари бўлган эди.\nАввалги мақолаЎзбекистонлик теннисчи 7 йилга дисквалификация қилинди\nКейинги мақолаРоссиядаги меҳнат мигрантларининг ҳуқуқлари қандай ҳимоя қилинади?


Биз сиз билан биргамиз, ҳамдардмиз... » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Биз сиз билан биргамиз, ҳамдардмиз...\nБиз сиз билан биргамиз, ҳамдардмиз...\nСардоба сув омборида юз берган тошқин натижасида бир неча ўн минг нафар юртдошларимиз Жиззах вилоятига эвакуация қилинди.\nЖиззахдаги турли ўқув муассасалари ётоқхоналари ва аҳоли хонадонларига жойлаштирилган сирдарёликлар шу куннинг ўзидаёқ энг зарур нарсалар билан таъминланди. Жиззах давлат педагогика институти жамоаси ҳам ушбу кунда табиий офатдан зарар кўрган сирдарёлик юртдошларимиз ҳолидан хабар олиб, уларга кундалик эҳтиёж учун ишлатиладиган рўзғор буюмлари, озиқ-овқат маҳсулотларини етказиб беришмоқда.\nМоддий таъминот билан боғлиқ масалаларда хотиржамлик бўлсада, улардаги руҳий зўриқиш, қўрқув ва хадик, янги жойга бегонасираш ҳолатлари ҳали-ҳануз қийнамоқда.\nКутилмаган талофатдан жабр кўрган ҳамюртларимиз кўнгилларини кўтариш, яхши ва ёруғ кунларга ишонч уйғотиш мақсадида, институтдаги психолог, социолог ва педагоглардан иборат ишчи гуруҳи тузилди. Айни пайтда ушбу тажрибали устозлардан тузилган гуруҳ аъзолари сирдарёлик ҳамюртларимиз жойлаштирилган ҳар бир масканга бориб, суҳбатлар ўтказишмоқда.\nСуҳбат давомида тушкунликка тушиб қолганларга психологик кўмак бериш билан бир қаторда, уларни руҳан қўллаб — қувватлашмоқда. Улардаги мавжуд руҳий ҳолатни ўрганиш давомида шу нарса аниқ бўлдики, одамларда давлатимизга, Муҳтарам Президентимиз Шавкат Мирзиёевга бўлган ишончи уларни хотиржам қилмоқда. Тўғри оғир синовли вазиятда инсон мол қайғуси, уй-жойини йўқотганлигининг натижасида оғир психик ҳолатни бошдан кечиради. Бироқ ширин жонининг омон қолганлиги, фарзандларининг соғлом ўз бағрида эканлигига шукрона айтади.\nСуҳбатдошларнинг бирини фикрини келтиришни жоиз деб уйладим “Мен юртим иқтисодий равнақига ҳисса қўшиш мақсадида каттагина жойга деҳқончилик қилгандим, бироқ табиий офат эндигина гулга кирадиган кўчатларимини пайхон қилди. Бироқ мен бу билан чекланиб қолмайман, оёққа туриб яна қайта экин экиб мўл ҳосил етиштираман. Оллоҳнинг синовлари бизларни янада жипслашишга ундади”.\nКимдадир мол қайғуси, яна кимдадир жон қайғуси. 50 ёшларни қоралаган онахон набирасини бағрига босиб уйчан ўтирарди. Суҳбатдошимиз бўлган онахоннинг “кичик қизимни турмушга чиқаришим, ўғил набирамга туй қилишим керак эди” деган ўкинч билан гапирди.\nАлбатта, оғир синовли паллаларда халқимиз ёнида бўлиш, унинг муаммоларини ўзининг муаммолари деб ҳис қилган ҳар бир фуқаро бугун қараб турган йўқ.\nЖиззах давлат педагогика институтида ташкил этилган 6 та ишчи гуруҳ ўз ишларини давом эттириб фуқароларимиз дардига дармон бўлишни давом эттиради.\nЖиззах давлат педагогика институти ахборт хизмати\nБош прокурор Жиззахга эвакуация қилинган фуқаролар билан учрашди\nЖиззахликлар сардобаликларга уйининг тўри, қалбининг қурини беришмоқда


Амир Темурнинг арча дарахти ёғочидан тайёрланган тобути Самарқанд музейида - zarnews.uz\nСамарқанд давлат музей-қўриқхонаси Ўзбекистон маданияти тарихи давлат музейида "Амир Темур мақбарасининг ўрганилиш тарихидан" номли кўргазма мавжуд. У ХIV аср охири - ХV аср бошларида Марказий Осиё архитектурасининг шедеврларидан бирининг ўрганилиш тарихини асл ва илмий-ёрдамчи материаллар асосида ёритиб беради.\nКўргазма Амир Темур ва унинг авлодлари ҳақида қизиқарли маълумотлар ёзиб қолдирган тарихчилар – Мирхонд ва Ибн Арабшоҳ асарларида келтирилган маълумотлар билан бошланади.\nКўргазмада ХIХ аср охири - ХХ аср бошига тегишли бўлган мақбара кўриниши туширилган асл нусхадаги откриткалар ва иккита китоб: 1885 йилда чоп этилган "Живописная Россия. Средняя Азия" ва 1894 йилда чоп этилган 199 та расм туширилган рассом Дмитриева-Кавказскийнинг "По Средней Азии" асарлари намойиш этилган.\nБиринчи тадқиқот ишлари 1895 йилда машҳур архитекторлар А.В.Шусев ва П.П.Покришкенлар томонидан ёдгорликни батафсил ўлчаш ишлари олиб борилиши билан бошланди. Ўрганиш натижасида 1905 йилда Н.И.Веселовский томонидан тарихий маълумотномага эга бўлган ўлчовли чизмалар альбоми чоп этилди. Ушбу альбом музейимизнинг фондида сақланади ва 8 варақдан 1 та саҳифаси кўргазмада намойиш этилган.\nКўргазмада Амир Темур мақбарасининг очилиш жараёнидан видеофильмдан лавҳалар намойиш этилмоқда. Ушбу тадқиқот давомида хилхонадаги қабрларда Амир Темур ва темурийлар сулоласи вакиллари дафн этилганлиги ўз исботини топди. Шунингдек, экспозицияда илк бор Самарқанд қоғозида тайёрланган ушбу экспедициянинг олимлар имзолари туширилган ҳужжатлар нусхасини ҳам кўришингиз мумкин. Намуналар Ўзбекистон Фанлар академияси Археология институтининг архивидан нусха олинган.\nКўргазмада Амир Темурнинг арча дарахти ёғочидан тайёрланган тобути, шунингдек, Амир Темур ва Шоҳруҳ Мирзо тасвирларининг гипсдан ишланган - бюсти тақдим этилмоқда. Музей фондларида қурилиш комплексида фойдаланиладиган буюмлар ва қурувчилар томонидан ишлатилувчи қисмлар мавжуд.\nКўргазмада ўтган асрнинг 90-йилларида меъмор Эгамберди Нуруллаев томонидан яратилган мақбаранинг реконструкция қилиш лойиҳаси намойиш этилмоқда.\nТеглар: Амир Темур музей


"Биз Гулнора билан боғланмаганмиз"\n19 май 2022, Тошкент вақти: 07:31\nЕвропа иттифоқи расмийси Озодлик билан суҳбатда Гулнора Каримованинг ўз отасига ворис бўлиши юзасидан турли шубҳа-гумонлар борлигини айтди.\nЕвропа Иттифоқига раислик қила бошлаган Швеция вакиллари Европа Иттифоқининг Ўзбекистонга нисбатан сиёсатининг айрим жиҳатларига аниқлик киритмоқда.\nЎтган ҳафтада Тошкентга сафар қилган Европа Иттифоқининг нуфузли делегацияси Ўзбекистон ҳукумат вакиллари билан сўзлашувлар ўтказганди.\nЕвропа Иттифоқининг “Тройка” форматидаги ҳайъати таркибида Швециянинг Марказий Осиё давлатларига элчиси Ханс Улшон ҳам бўлди.\nОзодлик радиосига интевью берган жаноб Улшондан аввалига мустақил журналист Дилмурод Саййиднинг қамалиши юзасидан Европа Иттифоқи нима боис баёнот қилмаганини сўрадик. Зеро, журналистни 12,5 йилга қамаш ҳукми Европа Иттифоқи делегацияси Ўзбекистонни тарк этган куннинг эртасига ўқилди.\nУлшон: Ушбу ҳолатни биз ҳамон ўрганмоқдамиз ва турли манбалардан ахборот олишга ҳаракат қилаяпмиз. Лекин¸ менинг назаримда¸ унинг ташрифимиздан сўнг дарҳол қамалиши шунчаки тасодиф.\nОзодлик: Европа Иттифоқининг Марказий Осиё сиёсатини кузатувчи EUCAM таҳлилий маркази Европа Иттифоқи президент Каримов ҳукмронлиги тугаганидан сўнг воқеалар қандай сценарий асосида ривожланишини ўрганиши керак, деб ҳисоблайди? Бу каби сценарийлар сизлар борми?\nУлшон: Ҳаммамизда президент Каримов раҳбарлиги қандайдир сабабларга кўра тугаганидан сўнг нима бўлиши борасида турли фикрлар бор албатта. Туркманистон тажрибаси бу ҳолат кутилмаганда содир бўлиши мумкинлигини кўрсатди. Лекин мен қандайдир ҳукумат ёки тадқиқот марказларининг муайян сценарийни ёки кейинги ҳаракат режасини ўрганиб чиқаётганига ишонмайман. Менимча¸ бунга ҳали анча эрта. Воқеалар ривожи эса ҳеч кутмаган йўлдан бориши мумкин.\nОзодлик: EUCAM таҳлилчилари ҳозирнинг ўзида Европа Иттифоқи Ўзбекистон сиёсий элитаси вакиллари билан мулоқот бошлашни таклиф этмоқда. Бу каби мулоқотни олиб борасизларми? Дейлик, президент Каримовнинг қизи Гулнора Каримова билан...\nУлшон: Биз у билан боғланмаганмиз ва албатта унинг ворис бўлиши қанчалик рост эканини савол остига олувчилар бор. Бир қатор сабабларга кўра, бу борада шубҳалар бор. Бироқ¸менинг шахсий фикримча, Европа Иттифоқи давлатлари ўзларининг Ўзбекистондаги элчихоналари орқали мамлакатдаги бошқа сиёсий элита вакиллари билан алоқа ўрнатишга ҳаракат қилади. Баъзи одамлар билан алоқа ўрнатиш мамлакатдаги чекловлар туфайли имконсиздир.\nОзодлик: Жаноб Улшон¸ таҳлилчилар фикрича, Европа Иттифоқининг Ўзбекистонга нисбатан сиёсати ошкора олиб борилиши керак ва ҳатто аксар ҳужжатлар ўзбек тилига таржима қилинса ҳам ёмон бўлмасди. Ҳозир Европа Иттифоқи стратегиясинининг ижроси ёпиқ ўйинга ўхшаб қолмадими?\nУлшон: Мен буни "ёпиқ ўйин" деб атамаган бўлардим. Стратегия ижроси ва стратегия доирасида амалга оширилаётган турли тадбирлар юзасидан ҳеч қандай сир йўқ. Бу борадаги ахборотни истаганча топиш мумкин. Аксинча, биз ўзбекистонликларнинг стратегиямиз борасида кўпроқ билишини истаймиз.\nОзодлик: Лекин барибир кўп нарса биз учун қоронғу қолмоқда-ку?! Стратегияни билсак ҳам инсон ҳуқуқлари соҳасида унинг ижросини билмаймиз.\nУлшон: Инсон ҳуқуқлари масаласидаги мулоқотларимиз айни масала билан шуғулланувчи нодавлат ташкилотлар иштирокида ўтказилади. Бу нафақат Ўзбекистон¸ балки бошқа давлатларга ҳам тааллуқлидир. Лекин¸ тўғри¸ инсон ҳуқуқлар масаласида бирор амалий ишни амалга ошириш имкониятларини чекламаслик мақсадида айрим нарсалар сир тутилиши мумкин. Мисол сифатида халқаро Қизил Хоч ташкилотининг фаолиятини келтиришим мумкин. Агар улар фаолиятини жамоатчиликдан сир тутмаганда эди, жуда кўп давлатдаги қамоқхоналарга киритилмаган бўларди.\nОзодлик: Жаноб Улшон, бу борада Европа Иттифоқига нисбатан ёғилаётган танқидлардан яна бирига тўхталсак. Ўзбекистон яна Ғарбдан юз ўгириши мумкинлиги билиб инсон ҳуқуқлари масаласини жиддий кўтаришдан қўрқасизларми?\nУлшон: Менимча¸ бу мутлақо ҳақиқатга тўғри келмайди. Ўзбекистон ва Туркманистонга қилган сўнгги сафаримиз давомида инсон ҳуқуқлари муаммосига жиддий тўхталганмиз. Бу борада Европа Иттифоқининг фундаментал қадриятлари ҳақида гап кетмоқда. Шунинг учун Европа Иттифоқи ўзининг энергетик манфаатлари йўлида инсон ҳуқуқлари масаласини четлаб ўтаётгани ҳақидаги даъволар асоссиздир.\nОзодлик: Ҳозир Россиянинг Қирғизистонда ҳарбий база очиш режаси туфайли Москва ва Тошкент ўртасидаги муносабатларнинг бироз бузилганини кузатиш мумкин. Мана шу фурсатдан фойдаланиб Европа Иттифоқи ҳозир Ўзбекистон билан мулоқотни жадаллаштириш имкониятларини кўриб чиқмоқдами?\nУлшон: Халқаро муносабатларга келганда расмий Тошкентнинг турли давлатлар учун ўз эшикларини очиқ қолдиришни афзал кўришини кузатдик. Шунинг учун Ўзбекистон Ташқи ишлар вазирлигининг баёноти биз учун бироз кутилмаган бўлди. Лекин Каримовнинг Қирғизистон базасига кескин қарши чиқиши жойдаги воқеликдан келиб чиқади. Ўзбекистонга сафаримиз давомида Ўзбекистон ҳукумати Марказий Осиёнинг қайта милитаризациялашуви борасида хавотир билдирди. Буни вазиятга муносиб реакция, деб тушуниш мумкин.


Аллоҳ йўлида риботда туришнинг фазилати\nBy Шайх Саидаҳмад Нуриддин on 11/25/2015 ЖИҲОД ФИҚҲ\nРибот – мусулмонлар билан кофирлар ўртасидаги чегарада туриш дегани. Риботда туришдан мақсад, кофирларнинг фурсат пойлаб мусулмонлар юртига ҳужум қилишининг олдини олиш. Ҳозирда бундай кишиларга чегара қўшинлари дейилади. Аллоҳ таоло шундай дейди: “Эй мўминлар, сабр қилингиз ва сабру тоқат қилишда (кофирлардан) устун бўлингиз ҳамда доимо (кураш — жиҳод учун белингиз боғлиқ ҳолда) риботда турингиз! Ва Аллоҳдан қўрқингизким, (шунда) шояд нажот топгайсизлар!” [Оли Имрон: 200].\nАллоҳ йўлида риботда туришнинг фазилати хусусида бир қанча ҳадислар бор:\nСаҳл ибн Саъд розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтадилар: “Аллоҳ йўлида бир кун риботда туриш дунё ва ундаги барча нарсалардан яхшироқдир. Жаннатдаги қамчи сиғадиган миқдордаги жойингиз дунё ва ундаги нарсалардан яхшироқдир”.\nСалмон розияллоҳу анҳудан ривоят қилинади: Расулуллоҳ соллаллоҳу алайҳи ва салламнинг шундай деганларини эшитдим: “Бир кеча-кундуз риботда туриш бир ойлик рўза ва таҳажжуд намозидан яхшироқдир. Агар (мужоҳид) риботда турганида ўлса, тириклигида бажариб келган амаллари давом этади, (жаннатдан берилувчи) ризқи ҳам узилмайди ва (қабрда савол бериб) имтиҳон қилувчи (фаришта)дан омон қолади”.\nФазола ибн Убайд розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтадилар: “Ҳар қандай маййитнинг амалига (ўлими сабаб) муҳр босилади (яъни, унинг амали ниҳоясига етади). Фақат бундан Аллоҳ йўлида риботда турган киши мустаснодир. Зеро, то қиёматга қадар унинг амали зиёда бўлиб бораверади ва қабрдаги савол-жавобдан саломат қолади”.\nАллоҳ йўлида риботда туришнинг фазилати тўғрисида бундан бошқа ҳам талай ҳадислар мавжуд.\n Бухорий (2892), Термизий (1664) ривояти. Шунингдек, ҳадисни Муслим (1881) мухтасар ҳолда ривоят қилган.\n Муслим (1913), Термизий (1665) ва Аҳмад (5\_ 440) ривоят қилишган.\n Саҳиҳ, Абу Довуд (2500), Термизий (1621), Аҳмад (4\_ 150) ривоят қилишган. Шунингдек, ҳадисни шайх Албоний “Саҳиҳил жомеъ”да саҳиҳ деган.\nAvvalgi maqolaШиаларнинг пайдо бўлиши\nKeyingi maqola Сийрат: ваҳий келишидан олдинги диний аҳвол


Йўлдаги ҳодисалар ҳақида янги фактлар - Carzone.Uz\nЙўлда автомобиль қатнови бошланганидан кейин тиқинлар пайдо бўлмаган. Йўлларнинг тирбандлиги тирик организмларнинг барчасига хос. Ва бу ҳали ҳаммаси эмас.\nNew Journal of Physics нашрида эълон қилинган тадқиқотга кўра, қачонки, йўлда автомобиллар зичлиги муайян миқдордан ортиб кетса, тиқинлар юзага келади. Бундай ҳолатда ҳайдовчининг арзимас хатти-ҳаракати ҳам йўлдаги тартибни бузади.\nЙўлдаги таъмир ишлари ва автоҳалокатлар тиқинни келтириб чиқармайди, асосан машиналар тиғизлиги ортиб кетганда тирбандлик юзага келади.\nҲатто, автомобиллар қатнашидан олдин ҳам йўл тиқинлари бўлган. Илк йўл ҳаракати қоидаларининг муаллифларидан бири бўлган Вильям Фелпс Эно (William Phelps Eno) икки аср муқаддам Нью-Йорк кўчаларида от-уловлар тиқинини тасвирлаб берган.\nФлиндерс-стрит вокзалида от аравалар тиқини. Мелбурн, Австралия. 1860 йил.\nЙўлдаги тиқин фақат катта шаҳарларнинг муаммоси эмас ва ҳаттоки, инсоннинг муаммосигина эмас. Илк бир ҳужайрали организмлар ҳам ҳаракатланиш йўлида бир-бирини тўсиб қўяди. Диққат қилсангиз, бу ҳам йўлдаги тиқилинчдек гап. Қолаверса, бу жараён молекуляр траффик дейилади, унинг муаммоси ҳам эрталабки серқатнов йўлларники кабидир.\nБутунжаҳон соғлиқни сақлаш ташкилоти маълумотига кўра, ҳар йили автоҳалокатлар 1,25 млн инсонни ҳаётдан олиб кетади. Бу аянчли воқеаларнинг ярми йўл ҳаракатининг энг нозик қатнашчилари – велосипедчи, мотоциклчи ва пиёдалар иштирокида содир бўлади.\nҲайдовчисиз автомобилларни кўпайтириш ЙТҲни камайтиради, бироқ батамом йўқ қилмайди. Қизиғи шундаки, автоном автомобиллар иштирокидаги аварияларда одамлар ҳар кимни айблайди, фақат автоном тизимни эмас. Агар рулда ҳайдовчи бўлса, бунинг тескариси кузатилади.\nЙўл ҳаракатида иштирок этиш бу ўз ихтиёри билан азият чекишни танлаш деганидир. 2016 йилдаги ўрганишларга қараганда, дунё бўйлаб кўксов (астма) ва нафас йўллари касалликлари, чилла яра (экзема) тарқалишига автомобиллар сабабчи экан. Ҳаттоки, озиқ-овқат аллергиясида ҳам машиналарнинг айби бор.\nБошқа тадқиқотлар машинанинг шовқини билан тунда хуррак отиш ва кундузги уйқучиликнинг боғлиқлигини аниқлади.\nЙўлдаги ҳаракатдан одамларгина азият чекмайди. Ҳар йили чорак миллиард қуш йўлда нобуд бўлади.\nТўғри, айрим қушлар ўз ишига пухта бўлади. Улар йўлдаги қатновга учиш вақтини мослайди, катта тезликда машиналар юриш вақтида учиб ўтмайди.\nДунё бўйича қанча жонивор ғилдирак остида қолиб нобуд бўлишини ҳали бирор ташкилот ҳисоблаб кўрмаган. Аммо яқинда Индиана штатидаги 1,7 кмли шосседа 17 ой давомида 8 мингта жонивор ҳалок бўлгани кузатилди.\n2015 йилда Wildlife Research журнали кутилмаган маълумот чоп этди. Аниқланишича, кенг ва яхши кўринадиган йўлларда ҳайвонлар кўпроқ ҳалок бўлар экан. Бундай йўлда ҳайдовчи ўзига эрк бериб, катта тезликда ҳаракатланади, қўққисдан ёввойи ҳайвон чиқиб қолганда тормозланишга улгурмайди.\nБизнинг қулайлигимиз қанча ошса, ёввойи дўстларимизники шунча қийинлашади. 2014 йилда серқатнов йўлларга нисбатан камқатнов йўлларда кўпроқ жониворлар ҳалок бўлганлиги ҳисобланган. Демак табиат фарзандлари учун йўл кўп ва ҳаракат кам бўлганидан кўра йўллар кам, ҳаракат интенсив бўлгани афзалроқ.